text:
Pakasaritaan ti Biag
Panaggagayyem iti 60 a Tawen Ngem Kasla Rugrugina Pay Laeng
Iti maysa a rabii idi 1951 idiay Ithaca, New York, U.S.A., uppat a babbaro nga agpapada nga agedad iti nasurok laeng a 20 ti sitatakder kadagiti agaabay a phone booth ket magagaranda a tumawag idiay Michigan, Iowa, ken California. Adda naragsak a damag a kayatda nga ibaga!
ITI napalabas a Pebrero, simmangpet ti 122 a payunir idiay South Lansing, New York, para iti maika-17 a klase ti Gilead School. Karaman kadagiti mainanama a misionero isu da Lowell Turner, William (Bill) Kasten, Richard Kelsey, ken Ramon Templeton. Agpada a taga-Michigan da Lowell ken Bill, taga-Iowa ni Richard, ken taga-California met ni Ramon. Nagbalin dagitoy a nasinged nga aggagayyem idi agangay.
Agarup lima a bulan kalpasanna, magagaran ti amin idi naipakaammo a ni Kabsat Nathan Knorr manipud sangalubongan a hedkuarter ti agpalawag iti panagturpos dagiti estudiante. Kayat dagitoy nga uppat nga agkakaduada koma nga agserbi iti maymaysa a pagilian. Maammuanda ngata itan ti pagilian a pakaibaonanda kas misionero? Wen!
Ad-adda manen ti gagar ti intero a klase idi ipakaammon ni Kabsat Knorr ti pagilian a pakaibaonanda. Immuna a naawagan dagiti uppat a madandanagan a babbaro, ngem anian a bang-arda idi naammuanda nga isuda met laeng ti agkakadua! Ngem sadino ti pakaibaonanda? Nasorpresa unay dagiti kaklaseda ken nagpapalakpakda iti napaut idi naipakaammo a maibaon dagitoy nga aggagayyem idiay Germany.
Pagsidsiddaawan dagiti Saksi ni Jehova iti amin a suli ti lubong ti kinamatalek dagiti kapammatianda idiay Germany kabayatan ti panagturay ni Hitler a nangrugi idi 1933. Malagip ti adu nga estudiante ti mismo a panagisaganada iti kawkawes ken dagiti tulong ti organisasion a CARE para kadagiti kakabsatda iti Europa kalpasan ti Gubat Sangalubongan II. Mapagwadan dagiti adipen ti Dios idiay Germany gapu iti nagpaiduma a pammati, determinasion, tured, ken panagtalekda ken Jehova. ‘Maam-ammomi met laengen a mismo dagitoy a patpatgen a kakabsat,’ napampanunot idi ni Lowell. Dayta ti makagapu a magaggagaran ti amin iti daydi a rabii ken no apay a kayatda ti tumawag kadagiti pamilia ken gagayyemda!
PANAGTURONGDA IDIAY GERMANY
Idi Hulio 27, 1951, nagluas ti barko nga SS Homeland manipud iti East River ti New York, ket nagbiahen dagiti uppat nga aggagayyem iti 11 nga aldaw nga agturong idiay Germany. Ni Kabsat Albert Schroeder, maysa kadagiti instruktor iti Gilead ken nagbalin idi agangay a kameng ti Bagi a Manarawidwid, ti nangisuro kadakuada iti umuna a sasao a German. Ita, mangnamnamada nga adu pay ti masursuroda iti sumagmamano a German a nakalugananda. Ngem anian ta sabali met gayam a dialekto iti Germany ti us-usaren dagita!
Iti agsapa ti Martes, Agosto 7, kalpasan ti makaulaw a biahe, nakagteng met laengen dagitoy a kakabsat idiay Hamburg, Germany. Naladingitanda a nakakita iti namsaakan ti gubat innem a tawenen ti napalabas. Rabiin idi nagbiaheda iti tren nga agpa-Wiesbaden, nga ayan idi ti sanga nga opisina.
Iti agsapa ti Mierkoles, nakagtengda iti estasion ti tren ket sinabat ida ni Hans—ti kaunaan a Saksi a naam-ammoda idiay Germany. Immanehuanna ida a mapan iti Bethel, ket imbatina ida iti istrikto a baket a di makasao iti Ingles. Impagarup ti baket a no ipigsana ti timekna, maawatanda ti ibagbagana, ngem ad-adda met a dida agkikinnaawatan. Ngem anian a bang-arda idi immay ni Kabsat Frost, ti adipen ti sanga, ket sibabara a kinablaawanna ida iti Ingles.
Idi agngudon ti Agosto, inatenderan dagiti uppat ti “Nadalus a Panagdayaw” nga Asamblea idiay Frankfurt am Main. Dayta ti damo a German a kombension a naatendaranda. Adda 47,432 a kangatuan a bilang ti timmabuno ket 2,373 met ti bilang ti nabautisaran. Dayta ti ad-adda a nangparayray iti tarigagayda nga agserbi kas misionero ken ti gagarda a mangasaba. Ngem sumagmamano nga aldaw kalpasanna, imbaga ni Kabsat Knorr nga agserbida iti Bethel.
Kombinsidoda a kanayon nga ammo ni Jehova ti kasayaatan gapu iti rag-o a nariknada iti panangitungpalda iti annongenda
Gapu iti tarigagayna nga agmisionero, pinagkedkedan idin ni Ramon ti awis nga agtrabaho iti Bethel iti Estados Unidos. Saan met a pinanunot da Richard ken Bill ti agserbi iti Bethel. Ngem ti nariknada a rag-o idi agangay iti trabahoda ti naan-anay a nakakombinsiranda a kanayon nga ammo ni Jehova ti kasayaatan. Talaga a nainsiriban ti agtalek Kenkuana imbes nga iti bukod a tarigagay! No kasta ti panangmatmat ti maysa nga indibidual, siraragsakto nga agserbi ken Jehova iti sadinoman ken iti aniaman nga annongen a maited kenkuana.
VERBOTEN!
Maragragsakan ti adu a miembro ti pamilia ti Bethel iti Germany iti kaadda dagiti Americano ta impagarupda a makasursurodan iti Ingles. Ngem bigla a nalpay ti namnamada iti maysa nga aldaw iti dining room. Ni Kabsat Frost, a natural a nabiag ti panagsasaona, inrugina ti agsao iti German maipapan iti kasla serioso a banag. Siuulimek a nakadumog ti kaaduan a miembro ti pamilia. Nupay saan a maawatan idi damo dagiti kassangpet a babbaro no ania ti imbaga ni Kabsat Frost, naawatanda met la idi agangay a mainaig dayta kadakuada. Isu nga idi sipipigsa a kinunana, “VERBOTEN!” (“Maiparit!”) sa impigpigsana pay nga inulit, saanen a makaidna dagiti kassangpet. Ania ngata ti naaramidanda a nakaigapuan ti kasta a reaksion?
Idi nalpasen ti pannangan, nagdardaras ti amin a napan kadagiti kuartoda. Idi agangay, inlawlawag ti maysa a kabsat: “Tapno matulongandakami, masapul a makapagsaokayo iti German. Isu nga imbaga ni Kabsat Frost nga agingga a dikay makasursuro iti German, VERBOTEN a kasaritadakayo iti Ingles.”
Dagus nga impangag dayta ti pamilia ti Bethel. Saan laeng a natulongan dagiti kassangpet nga agsursuro iti German no di ket nasursuroda pay a ti balakad ti maysa a naayat a kabsat, uray no narigat nga aramiden iti damo, ket masansan a pagimbagantayo. Dayta a balakad ti mangipakita nga interesado ni Kabsat Frost iti pagsayaatan ti organisasion ni Jehova ken ay-ayatenna dagiti kakabsatna. * Isu a dagitoy a babbaro naapresiarda met laeng ni Kabsat Frost idi agangay.
MAKASURSUROTAYO KADAGITI GAGAYYEMTAYO
Adda napapateg a maadaltayo kadagiti gagayyemtayo a matalek iti Dios. Makatulong ti ulidanda tapno agbalintayo a nasaysayaat a gagayyem ni Jehova. Adu ti nasursuro dagitoy nga uppat manipud kadagiti matalek a German a kakabsat a lallaki ken babbai—a ditay mainaganan amin gapu iti kaaduda—ngem adda met nasursuroda iti tunggal maysa. Inlawlawag ni Richard: “Medio ammo ni Lowell ti ag-German ken alisto a nakasursuro, ngem narigatankami a tallo. Gapu ta isu ti kalakayan, isu ti pangidauluenmi ken pagpatulonganmi no adda dimi maawatan a sao.” Malagip ni Ramon: “Maay-ayatanak unay idi pinagyannakami ti maysa a Swiss a kabsat iti bassit a balayna idiay Switzerland iti damo a panagbakasionmi kalpasan ti makatawen a kaaddami idiay Germany! Kaipapanan dayta a dikam agsao iti German iti dua a lawas! Ngem diak ninamnama nga ipapilit ni Lowell nga agsaokami iti German no pagsasaritaanmi ti inaldaw a teksto. Awan ti naaramidak. Ngem adda napateg a banag a naadalmi. Agpasakupka iti panangidaulo dagidiay maseknan iti pagimbagam, uray no dika umanamong no dadduma. Nakatulong dayta kadakami iti panaglabas ti tawtawen ken nalaklaka ti panagpasakupmi iti nateokratikuan nga instruksion.”
Nasursuro met dagiti uppat nga aggagayyem nga apresiaren ti paglaingan ti tunggal maysa, kas kinuna ti Filipos 2:3: “Buyogen ti kinapakumbaba iti isip . . . ibilangyo a ti dadduma nangatngatoda ngem dakayo.” Isu a dagiti tallo masansan nga italekda ken Bill dagiti banag nga ammoda a nasaysayaat no isuna ti mangaramid. “No adda napateg ken narikut a situasion a dimi masigurado ti aramidenmi, ni Bill ti asitganmi,” malagip ni Lowell. “Nalaing a mangrisut kadagiti narigat a situasion ta anamonganmi amin ti pamay-anna ngem dimi maitured wenno kabaelan nga aramiden.”
NARARAGSAK A PANAGASAWA
Nagsasaruno a nangasawa dagiti uppat. Naibatay ti panaggagayyemda iti panagayatda ken Jehova ken iti amin-tiempo a ministerio, isu a bimmirokda kadagiti kapareha a situtulok a mangyun-una iti panagserbi ken Jehova. Iti amin-tiempo a panagserbida, nasursuroda nga ad-adda a makagunggona ti panangted ngem iti panangawat ken masapul nga iyun-una dagiti interes ti Pagarian ngem iti personal a tarigagay. Gapuna, pimmilida iti assawa nga addan iti amin-tiempo a panagserbi. Nagresulta dayta iti uppat a nalagda ken naragsak a panagasawa.
Tapno nalagda ti panaggayyem wenno panagasawa, masapul a karaman ni Jehova. (Ecl. 4:12) Nupay nabalo da Bill ken Ramon idi agangay, agpada a napadasanda ti rag-o ken suporta ti matalek nga asawa. Nagtultuloy a tinagiragsak da Lowell ken Richard daytoy a suporta. Nagasawa manen ni Bill ngem nainsiriban a pimmili iti kaparehana tapno makapagtultuloy iti amin-tiempo a panagserbi.
Idi agangay, naibaonda iti nadumaduma a lugar gapu kadagiti naited nga annongenda—kaaduanna nga iti Germany, Austria, Luxembourg, Canada, ken Estados Unidos. Gapuna, saanen a makapagkakadua iti adu a tiempo dagitoy nga aggagayyem. Ngem nupay agiinnaddayoda, kanayon nga agkikinnomustada ket makipagragsakda iti bendision ti tunggal maysa ken agiinnandingayda kadagiti naladingit a pasamak iti biagda. (Roma 12:15) Maipatpateg ti kakasta a gagayyem ken rumbeng a pagyamanan. Napapategda a sagut manipud ken Jehova. (Prov. 17:17) Pudno a manmano ita ditoy lubong ti makasarak iti pudno a gagayyem. Ngem posible a maaddaan ti tunggal pudno a Kristiano iti adu a pudno a gagayyem. Kas Saksi ni Jehova, tagtagiragsakentayo ti pannakigayyem kadagiti kapammatiantayo iti intero a lubong ken, kangrunaanna, ken Jehova a Dios ken ni Jesu-Kristo.
Kas kadatayo, adda met parparikut dagitoy nga aggagayyem—mabalin a maigapu iti saem ti ipupusay ti asawa, nakaro a sakit, panangaywan kadagiti nataenganen a nagannak, panangpadakkel iti anak bayat ti amin-tiempo a panagserbi, panagdanag gapu iti baro a nateokratikuan nga annongen, ken iti agdama, isu ti panaglakay. Ngem napaneknekanda met a dagiti gagayyem—adda man iti asideg wenno adayo—tulonganda dagiti matalek ken Jehova nga agballigi iti aniaman a parikutda.
AGNANAYON A PANAGGAGAYYEM
Indedikar da Lowell, Ramon, Bill, ken Richard ti biagda ken Jehova iti nasapa nga edad a 18, 12, 11, ken 10. Inrugida met ti ag-regular pioneer iti nagbaetan ti edad a 17 ken 21. Inaramidda ti imparegta ti Eclesiastes 12:1: “Lagipem, itan, ti Naindaklan a Namarsuam kadagiti aldaw ti kinaagtutubom.”
No maysaka nga agtutubo a Kristiano a lalaki, awatem koma aginggat’ mabalin ti awis ni Jehova a sumrek iti amin-tiempo a panagserbi. Kas kadagitoy nga uppat nga aggagayyem, mabalin met a matagiragsakmo ti nadumaduma a pribilehio gapu iti di kaikarian a kinamanangngaasi ni Jehova. Karaman kadagita ti panagserbi iti sirkito, distrito, wenno sona; panagserbi iti Bethel, a pakairamanan ti panagbalin a miembro ti Komite ti Sanga; panangisuro iti Kingdom Ministry School ken Pioneer Service School; ken panagpalawag iti babassit ken dadakkel a kombension. Anian a rag-o dagitoy nga uppat ta ammoda a pinullo a ribu ti nagunggonaan iti trabahoda! Nagbalin a posible amin dagitoy gapu ta agtutuboda pay idi impangagda ti awis ni Jehova nga amin-kararua nga agserbi kenkuana.—Col. 3:23.
Agserserbi manen ita da Lowell, Richard, ken Ramon iti sanga nga opisina nga adda itan idiay Selters, Germany. Makapaladingit ta natay ni Bill idi 2010 bayat nga agserserbi kas special pioneer idiay Estados Unidos. Ginuped ni patay ti dandani 60 a tawen a naisangsangayan a pannakigayyem ni Bill kadagitoy a tallo! Ngem ti Diostayo a ni Jehova saannanto a pulos lipaten dagiti gagayyemna. Masiguradotayo nga iti sidong ti Pagarianna, maisublinto ti amin a Nakristianuan a panaggagayyem a temporario a ginuped ni patay.
“Iti unos ti 60 a tawen a panaggagayyemmi, awan ti malagipko a dimi panagkikinnaawatan”
Insurat ni Bill sakbay a natay: “Iti unos ti 60 a tawen a panaggagayyemmi, awan ti malagipko a dimi panagkikinnaawatan. Il-ilalaek unay ti nasinged a relasionmi kas aggagayyem.” Innayon met ti tallo a gagayyemna, a mangnamnama nga agtultuloyto ti panaggagayyemda idiay baro a lubong, “Kasla mangrugrugikami pay laeng.”
^ par. 17 Naipablaak ti makapabileg a pakasaritaan ti biag ni Kabsat Frost iti The Watchtower nga Abril 15, 1961, panid 244-249.


c: text/html

text:
Demokratiko a Republika iti Kongo
Ti Demokratiko a Republika iti Kongo (Pranses: République démocratique du Congo) ket maysa a pagilian a mabirukan idiay Tengnga nga Aprika. Isu daytoy ti maikadua a kadakkelan a pagilian idiay Aprika babaen ti kadakkel ken ti maika-11 a kadakkelan iti lubong. Nga addan ti populasion ti sumurok 71 a riwriw,[1] ti Demokratiko a Republika iti Kongo ket isu ti maika-19 a kapusekan ti populasion iti lubong, ti maikapat a kapusekan ti populasion idiay Aprika, ken isu pay ti kapusekan ti populasion a pagilian nga agsasao iti Pranses.
Naibeddengan iti Republika ti Tengnga nga Aprika ken Abagatan a Sudan iti amianan; Uganda, Rwanda, ken Burundi iti daya; Zambia ken Angola iti abagatan; ti Republika iti Kongo, ti Angola nga enklabe iti Cabinda, ken ti Taaw Atlantiko iti laud; ken naisina manipud ti Tanzania babaen ti Danaw Tanganyika iti daya.[1] Daytoy a pagilian ket adda sumrekan na iti taaw babaen ti 40-kilometro (25 mi) nabistrad nga aplaya iti Atlantiko idiay Muanda ken agarup a 9 km a kalawa ti sabangan ti Karayan Kongo a mapan idiay Gopo ti Guinea.
Dagiti nagibasaran[urnosen | urnosen ti taudan]
- ^ a b c d Central Intelligence Agency (2011). "Kongo, Demokratiko a Republika iti". The World Factbook. Langley, Virginia: Central Intelligence Agency. Naala idi 2011-10-05.
- ^ a b c d "Demokratiko a Republika iti Kongo". Internasional a Pondo ti Panguartaan. Naala idi 2011-04-21.
- ^ "GINI index". World Bank. Naala idi 30 Hulio 2013.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- Demokratiko a Republika iti Kongo
- Dagiti pagilian idiay Aprika
- Dagiti Bantu a pagilian ken teritorio
- Dagiti pagilian a nagbeddengan ti Taaw Atlantiko
- Dagiti pagilian ken teritorio nga agsasao ti Pranses
- Dagiti estado a kameng ti La Francophonie
- Dagiti estado a kameng ti Kappon ti Aprika
- Dagiti kabassitan a naparang-ay a pagilian
- Dagiti republika
- Dagiti pagilian ken teritorio nga agsasao ti Swahili
- Dagiti estado a kameng ti Nagkaykaysa a Pagpagilian

robotstxt: allowed

filter: keep


text:
ISO 639-3
Dagiti ISO 639-3:2007, a kodigo a pannakabagi dagiti nagan iti pagsasao — Paset 3: Alpha-3 a kodigo para iti nalawa a panagsakop dagiti pagsasao, ket maysa nga internasional a pagalagadan para kadagiti kodigo ti pagsasao iti ISO 639 a serie. Ti pagalagadan ket agipalawag dagiti tallo a letra a kodigo para iti panaginaganan dagiti pagsassaos. Ipaatiddogna dagiti ISO 639-2 nga alpha-3 a kodigo nga adda ti panggep a mangsakop kadagiti amin nga ammo a masna a pagsasao. Ti pagalagadan ket naipablaak idi babaen ti ISO idi 2007-02-05.[1]
Naipanggep a panagusar daytoy kadagiti nalawa sakop dagiti maiyatanup ket ti nalawa, a naipangpangruna dagiti sistema ti kompiuter nga adu dagiti pagsasao a nasken a masuportaran. Pakabaelanna daytoy ti mabalin a kompleto a pannaka-enumerasion kadagiti pagsasao, a mairaman dagiti sibibiag ken awanen, a taga-ugma ken naaramid, nangruna ken bassit, naisurat ken di-nasuratan.[1] Nupay kasta, saan nga agiraman kadagiti naaramid manen a pagsasao a kas ti Proto-Indo-Europeano.[2]
Nalatak nga agasmang daytoy ti ISO 639-1 ken dagiti agmaymaysa a pagsasao iti ISO 639-2. ISO 639-1 ken ISO 639-2 a pakipatengngaan ti isip kadagti kangrunaan a pagsasao, a kanayon a nairepresenta iti dagup a bagi iti literatura iti lubong. Gaputa ti ISO 639-2 ket agiraman pay kadagiti urnong ti pagsasao ken ti Paset 3 ket saan, ti ISO 639-3 ket saan a maysa a nalatak nga agasmang iti ISO 639-2. A dagiti B ken T a kodigo ket adda iti ISO 639-2, ti ISO 639-3 ket agusar kadagiti T-a kodigo.
Kas pagarigan:
Manipud idi Abril 2012, ti pagalagadan ket naglaon kadagiti 7776 a naikabil.[3] Dagiti naurnong a pagsasao ket naibatay kadagiti nadumaduma a nagtaudan a mairaman: dagiti agmaymaysa a pagsasao nga adda iti 639-2, dagiti moderno a pagsasao manipud ti Ethnologue, dagiti naidumduma a pakasaritaan, dagiti taga-ugma a pagsasao ken dagiti parbo a pagsasao manipud kenni Anthony Aristar iti Listaan ti Lingguista ken dagiti pagsasao pay a naitalek iti uneg ti panawen a panagkomentario ti publiko.
Ti panagbalbaliw manipud ti ISO 639-1 iti ISO 636-3 ket mabalin a maaramid babaen ti panag-uasar kadagiti datos nga adda iti listaan dagiti kodigo ti ISO 639-1.
Dagiti linaon
Kodigo a lugar[urnosen | urnosen ti taudan]
Gapu ta ti kodigo ti tallo a letra nga alpabetiko, ti kangatuan a bilang a patingga dagiti pagsasao a mairepresenta ket 26 × 26 × 26 = 17576. Gapu ta ti ISO 639-2 ket agipalpalawag kadagiti naipangpangruna a kodigo (4), ti naireserba a sakop (520) ken dagiti B-laeng a kodigo (23), dagiti 547 a kodigo a saan a mausar idiay paset 3. Isu nga ti kababaan a bilang ti patingga a mairepresenta ket 17576 − 547 = 17030.
Ti kangatuan a patingga ket bumababa pay no agikkat kadagiti naurnong a pagsasao a naipalpalawag idiay 639-2 ken dagiti pay maipalawag idiay ISO 639-5.
Dagiti makro a pagsasao[urnosen | urnosen ti taudan]
Adda dagiti 56 a pagsasao iti ISO 639-2 a naipanunutan a, para iti kapanggepan iti pagalagadan, a dagitoy ket "makro a pagsasao" iti ISO 639-3.[4]
Adu dagitoy ket makro a pagsasao nga awan kadagiti agmaymaysa a pagsasao a naipalpalawag babaen ti ISO 639-3 iti kodigo nga agapang iti ISO 639-2, a kas iti 'ara' (Sapasap nga Arabiko). Dagiti dadduma pay a kas iti 'nor' (Norwego) ket adda iti bukodda a dua nga agmaymaysa a paset ('nno' (Nynorsk), 'nob' (Bokmål)) nga adda idiay ISO 639-2.
Kayatna a saeen nga adda dagiti pagsasao (a kas iti 'arb', Paglagadan nga Arabiko) a nausig babaen ti ISO 639-2 a dagitoy ket dialekto iti maysa a pagsasao ('ara') ket adda idiay ISO 639-3 kadagiti naisangayan a linaon a naipanunutan a kas agmaymaysa a pagsasao.
Daytoy ket panagpadas ti panagtulag kadagiti nadumaduma a mabalin a lingguistiko a naisangayan manipud kadagiti dadduma, ngem dagitoy ket natrato babaen kadagiti mangisasao a kas dua a porma iti isu met laeng a pagsasao, a kas iti kaso iti diglossia.
Kas pagarigan:
Kitaen ti [5] para iti kompleto a listaan.
Dagiti naurnong a pagsasao[urnosen | urnosen ti taudan]
Ti "naurnong a kodigo ti pagsasao nga elemento ket maysa a panaginagan nga agirepresenta ti maysa a grupo dagiti agmaymaysa a pagsasao a saan a maibagbaga a maysa a pagsasao iti ania man a kontesto."[6] Dagitoy a kodigo ket saan nga apag-isu nga agirepresenta iti naisangayan a pagsasao wenno makro a pagsasao.
A ti ISO 639-2 ket mairaman ti tallo a letra a panaginagan para kadagiti naurnong a pagsasao, dagitoy a pagsasao ket saan a mairaman manipud ti ISO 639-3. Iti kasta ti ISO 639-3 ket saan a nalatak nga agpang iti ISO 639-2.
Ti ISO 639-5 ket agipalawag ti tallo a letra dagiti naurnong a kodigo para dagiti pamilia ti pagsasao ken dagiti grupo.
Panagusar iti ISO 639-3[urnosen | urnosen ti taudan]
- Ethnologue, Lingguista a Listaan,
- IETF nga etiketa ti pagsasao
- Naituding a kas maysa a pagsasao TLD (lcTLD) [1] [2]
Dagiti silpo ti ruar[urnosen | urnosen ti taudan]
- ISO 639-3 a Panagrehistro a Turay
- FAQ idiay website ti Biblioteka iti Kongreso ti Estados Unidos
- Lingguista a Listaan - Listaan dagiti Taga-ugma ken Awanen a Pagsasao
- panangipalpalawag babaen ni Håvard Hjulstad
Dagiti nagibasaran[urnosen | urnosen ti taudan]
- ^ a b ISO 639-3 kasasaad ken maala (iso.org)
- ^ Kita dagiti agmaymaysa a pagsasao - Dagiti taga-ugma a Pagsasao (sil.org)
- ^ ISO 639-3 Kodigo nga agasmang
- ^ Kaatiddog iti denotasion: Dagiti makro a pagsasao (sil.org)
- ^ Dagiti Panagmapa ti Makro a pagsasao (sil.org)
- ^ Kaatiddog it denotasion: Dagiti Naurnong a Pagsasao (sil.org)


text:
1Kakabsatko, tarigagayak iti amin a pusok a maisalakan koma dagiti kadaraak! Nasged ti panangidawdawatko kadakuada iti Dios! 2Mabalinko a paneknekan a napasnekda unay nga agserbi iti Dios. Ngem saan a nainsiriban ti kinapasnekda. 3Dida ammo no kasano ti panangpalinteg ti Dios kadagiti tattao. Pinadasda a gun-oden ti bukodda a pannakapalinteg, ket iti kasta, linaksidda ti wagas ti Dios a panangpalinteg kadagiti tattao. 4Ta ni Cristo ti pagpatinggaan ti Linteg, tapno ti amin a mamati agbalin a nalinteg iti sangoanan ti Dios. 5Kastoy ti insurat ni Moises maipapan iti pannakapalinteg ti tao iti sangoanan ti Dios babaen iti panagtungpalna iti Linteg: “Ti siasinoman nga agtungpal iti bilin ti Linteg, agbiagto iti Linteg.” 6Ngem kastoy ti masao maipapan iti pannakapalinteg babaen iti pammati: “Dimo kunkuna, ‘Siasinonto ti umuli sadi langit?’” (Kayatna a sawen, ti mapan mangyulog ken ni Cristo.) 7“Dimo met saludsoden iti bagim, ‘Siasinonto ti umulog iti lubong nga adda iti baba?’” (Kayatna a sawen, ti mapan mangyuli ken ni Cristo nga aggapu kadagiti natay.) 8Masao ti kastoy: “Asideg kenka ti sao ti Dios, iti bibigmo ken iti pusom”—kayatna a sawen, ti mensahe ti pammati nga ikaskasabami. 9Ta no babaen iti panagsao, ipaduyakyakmo ni Jesus nga isu ti Apo, ket patiem iti pusom a pinagungar ti Dios, maisalakankanto. 10Ta babaen iti puso, mamatitayo, ket mapalintegtayo iti Dios. Babaen iti bibig, agipaduyakyaktayo, ket maisalakantayo. 11Kuna ti Nasantoan a Surat, “Dinto maibabain ti siasinoman a mamati kenkuana.” 12Mairaman amin a tattao iti daytoy, agsipud ta awan ti pakaigiddiatan dagiti Judio kadagiti Hentil. Ti Dios met laeng ti Apo ti isuamin, ket bendisionanna a sibubuslon ti amin nga umawag kenkuana. 13Kas kuna ti Nasantoan a Surat, “Maisalakan ti siasinoman nga agpatulong iti Apo.” 14Ngem kasano nga agpatulongda, no dida mamati kenkuana? Kasano a mamatida no dida mangngeg ti mensahe? Kasano a mangngegda no di maipakaammo ti mensahe? 15Kasano a maiwaragawag ti mensahe, no saan a maibaon dagiti mangasaba? Kas kuna ti Nasantoan a Surat, “Nagsayaat ketdin ti yaay dagiti mangyeg iti naimbag a damag!” 16Ngem saan nga amin a tattao ket inawatda ti Naimbag a Damag. Ta kinuna ni Isaias, “Apo, siasino ti namati iti inkasabami?” 17Ngarud, umay ti pammati babaen iti panagdengngeg iti mensahe, ket umay ti mensahe babaen iti pannakaikasaba ni Cristo. 18Ngem saludsodek man: Pudno kadi a dida nangngeg ti mensahe? Kinapudnona, nangngeg-da ta kas kuna ti Nasantoan a Surat: “Nagsaknap ti timekda iti entero a lubong, Dimmanon ti saoda iti pungto ti daga.” 19Saludsodek man pay: Saan kadi a naawatan dagiti Israelita? Ni Moises met laeng ti umuna a sumungbat: “Pagimonenkayto kadagiti tattao a saan a pudno a nasion; Pagpungtotenkayto iti nasion a maag dagiti tattaona.” 20Naturtured pay ni Isaias idi kunana, “Nasarakandak dagiti saan a mangsapsapul kaniak, nagparangak kadagiti saan a mangbirbirok kaniak.” 21Ngem no maipapan iti Israel, kunana, “Agmalmalem nga igay-atko ti imak a mangawis nga agsubli kadagiti managlabsing ken nasukir a tattao.”
Copyright
Learn More


text:
NO ANIA TI KUNA TI BIBLIA
Ti Mesias
Impakauna ti Biblia nga umay ti Mesias ditoy daga tapno isalakanna ti tattao manipud sakit, rigat, ken ipapatay. Ni Jesu-Kristo kadi dayta?
Kasano a mailasin dagiti tattao ti Mesias?
Sigun kadagiti padto ti Biblia, umay ti Mesias, wenno Kristo, iti dua nga agduma nga akem nga itungpalna iti aginnadayo ken agduma a tiempo. * Iti umuna nga akemna, isu ket agbalin a tao. Tapno silalawag a mailasin dagiti tattao, impakauna dagiti mannurat iti Biblia ti adu a detalye maipapan iti biag ken ministeriona. Kinapudnona, “ti panangsaksi ken Jesus” ti kangrunaan a panggep dagiti padto ti Biblia.—Apocalipsis 19:10.
Idi tao ni Jesus, bassit laeng dagiti inaramidna no ikompara kadagiti aramidennanto iti intero a lubong kas mannakabalin nga espiritu a parsua
TI KUNA TI BIBLIA
Ti Mesias ket . . .
Kaputotan ni Ari David.—Isaias 9:7; Lucas 3:23-31. *
Mayanak iti ili ti Betlehem.—Mikias 5:2; Lucas 2:4-7.
Napakumbaba a mangipakaammo iti “naimbag a damag.”—Isaias 61:1; Lucas 4:43.
Maumsi ken maibilang nga awan patpategna.—Isaias 53:3; Mateo 26:67, 68.
Maliputan iti 30 a kapisi a pirak.—Zacarias 11:12, 13; Mateo 26:14, 15.
Agulimek iti sanguanan dagiti mangak-akusar bayat ti di nainkalintegan a panangkondenarda kenkuana a matay.—Isaias 53:6, 7; Mateo 27:12-14.
Maisakripisio kas “kordero” a mangikkat iti basol tapno maaddaan dagiti tattao iti nadalus a takder iti Dios.—Isaias 53:7; Juan 1:29, 34, 36.
Mapapatay nga awan matukkol a tulangna.—Salmo 34:20; Juan 19:33, 36.
Maitanem iti denna dagiti nabaknang.—Isaias 53:9; Mateo 27:57-60.
Mapagungar iti maikatlo nga aldaw.—Mateo 16:21; 28:5-7.
Amin dagita ken adu pay a padto ket natungpal ken Jesus. Pinaimbagna pay dagiti masakit ken pinagungarna dagiti natay. Saanna la ngarud a pinaneknekan nga isu ti Mesias. Nangipaay pay iti nabileg a pangibatayan tapno agtalektayo a matungpal dagiti kari ti Biblia ken aramidennanto dagita iti intero a lubong. (Lucas 7:21-23; Apocalipsis 21:3, 4) Kalpasan a napagungar ni Jesus, nagtugaw iti ‘makannawan’ ti Dios nga agur-uray iti tiempo tapno iringpasna ti akemna kas Mesias.—Salmo 110:1-6.
“Inton dumteng ti Kristo, agaramidto kadi iti ad-adu a pagilasinan ngem iti naaramid daytoy a tao?”—Juan 7:31.
Kasano nga iringpas ti Mesias ti akemna?
Namnamaen dagiti Judio idi kaaldawan ni Jesus a wayawayaan ida ti Mesias manipud iti panagturay ti Roma ken iturayanna ti naisubli a pagarian ti Israel. (Aramid 1:6) Idi laengen agangay a naawatan dagiti Judio a pasurot ni Jesus nga idiay langit nga iringpasna ti akemna kas mannakabalin nga espiritu a parsua a naikkan iti nagdakkel nga autoridad.—Mateo 28:18.
TI KUNA TI BIBLIA
Iti maikadua nga akemna, ti Mesias ti . . .
Agturay kas Ari ti Pagarian ti Dios, maysa a sangalubongan a gobierno.—Daniel 7:13, 14; Apocalipsis 11:15.
Agbalin a bendision iti amin a mangipakita iti pammati kenkuana.—Genesis 22:17, 18; Salmo 72:7, 8.
‘Mangkigtot iti adu a nasion’ ken kadagiti mangiturturay kadagita inton dadaelenna ida gapu iti ibubusorda kenkuana.—Isaias 52:15; Apocalipsis 19:19, 20.
Mangisalakan iti “dakkel a bunggoy” dagiti nalinteg a tattao iti amin a nasion tapno agturongda iti natalna a baro a lubong.—Apocalipsis 7:9, 10, 13-17.
Kaduanto ni Jehova a Dios a mangpagungar kadagiti natay nga agnaed iti Paraiso a daga.—Lucas 23:43; Juan 5:21, 28, 29.
Mangisuro kadagiti iturayanna no kasanoda nga agbiag a sitatalna.—Isaias 11:1, 2, 9, 10.
Mangikkat iti basol, ti talaga a makagapu iti sakit ken ipapatay.—Juan 1:29; Roma 5:12.
Mangdadael kamaudiananna, iti amin nga aramid ni Satanas ken pagkaykaysaenna ti amin a tattao nga agpasakup iti turay ni Jehova a Dios.—1 Corinto 15:25-28; 1 Juan 3:8.
Tinungpalen ni Jesus ti umuna nga akemna kas Mesias. Iringpasnanto pay ti maikadua nga akemna. Isu nga ad-adalen a naimbag dagiti masirib ti maipapan ken Jesus, ngamin kinunana: “Siak ti dalan ken ti kinapudno ken ti biag.”—Juan 14:6.
“Iti al-aldawna agtubonto daydiay nalinteg, ken ti kinaruay ti talna agingga nga awanen ti bulan. Ket maaddaanto kadagiti masaksakupan . . . agingga kadagiti ungto ti daga.”—Salmo 72:7, 8.
Ammuem ti Ad-adu Pay
Siasino ni Jesu-Kristo?
Ammuem no apay a natay ni Jesus, no ania ti subbot, ken no ania ti ar-aramiden ni Jesus itan.


text:
Prepektura ti Saga
Ti Prepektura ti Saga (佐賀県 Saga-ken?) ket mabirukan idiay amianan a laud a paset ti isla iti Kyūshū, Hapón.[1] Sagidenna ti Baybay iti Hapón ken ti Baybay Ariake. Ti lumaud a paset iti prepektura ket maysa a rehion a nlatak iti panagpataud kadagiti seramiko ken porselana, a nangrunaan kadagiti ili iti Karatsu, Imari, ken Arita. Ti kapitoliona ket ti siudad iti Saga.[2]
Dagiti nagibasaran[urnosen | urnosen ti taudan]
- ^ Nussbaum, Louis-Frédéric. (2005). "Prepektura Saga" iti Ensiklopedia ti Hapón, p. 804 iti Liblibro ti Google.
- ^ Nussbaum, "Prepektura ti Saga" iit p. 804 iti Liblibro ti Google.


text:
Ammoyo Kadi?
Ania ti naidumduma iti panangtrato ni Jesus kadagiti adda leprosy-na?
Mabuteng idi dagiti Judio iti kita ti leprosy (kukutel) a gagangay idi panawen ti Biblia. No adda kasta a makaakar a sakit ti maysa a tao, maapektaran dagiti nerve endings-na ket madadael ken madisporma dagiti paset ti bagina. Awan pay idi ti agas ti leprosy. Isu a maisina ti pagyanan dagiti agkukutel ken obligadoda a mangipakaammo iti dadduma ti kondisionda.—Levitico 13:45, 46.
Nangaramid dagiti rabbi, wenno Judio a lider ti relihion, kadagiti paglintegan iti leprosy, a nalablabes ngem iti naibaga iti nasantuan a Sursurat, ket dayta ti ad-adda a nangparigat kadagiti adda leprosy-na. Kas pagarigan, saan a mabalin ti umasideg iti agkukutel iti as-asideg ngem iti 4 a kasiko (2 a metro). Ngem no napigsa ti angin, masapul nga umadayo dagiti tattao iti 100 a kasiko (45 a metro). Kuna met ti dadduma a Talmudist a ti kaipapanan ti linteg ti nasantuan a Sursurat maipapan iti panagyan dagiti adda leprosy-na iti “ruar ti pakarso” ket masapul nga iti ruar ti pader dagiti siudad ti pagyananda. Isu a no makakita idi ti maysa a rabbi iti agkukutel iti uneg ti siudad, batuenna sana ibaga: “Inka idiay paggigianam, dimo rugrugitan dagiti tattao.”
Naidumduma la unay ti panangtrato ni Jesus! Imbes a papanawenna dagiti adda leprosy-na, sinagidna ida—ken pinaimbagna pay ida.—Mateo 8:3.
Ania idi dagiti pangibatayan dagiti Judio a lider ti relihion iti panangipalubosda iti diborsio?
Idi panawen ni Jesus, pagdedebatean dagiti lider ti relihion ti maipapan iti diborsio. Isu a naminsan, sinubok ti dadduma a Fariseo ni Jesus. Insaludsodda: “Nainkalintegan aya a ti maysa a lalaki idiborsiona ti asawana iti tunggal kita ti pangibatayan?”—Mateo 19:3.
Ipalubos ti Linteg a naited idi ken Moises nga idiborsio ti lalaki ti asawana no “nakasarak iti maysa a banag a di natakneng iti biangna.” (Deuteronomio 24:1) Idi panawen ni Jesus, adda dua nga eskuelaan a pakaisursuruan dagiti kapanunotan dagiti Judio a lider ti relihion. Agkontra ti interpretasionda iti dayta a linteg. Sigun iti Shammai, ti mas istrikto nga eskuelaan, ti laeng maipalubos a rason para iti diborsio ket “kinarugit,” kayatna a sawen, pannakikamalala. Ngem kuna met ti eskuelaan a Hillel a mabalin a legal ti pannakidiborsio ti maysa a lalaki no adda dida pagkinnaawatan iti asawana, uray kasano kabassit. Isursurona pay a mabalin a makidiborsio ti lalaki no madi ti raman ti luto ni baketna wenno nakakita iti napimpintas ngem ni baketna.
Ania ti sungbat ni Jesus kadagiti Fariseo? Imbagana: “Siasinoman a mangidiborsio iti asawana a babai, malaksid no maibatay iti pannakiabig [wenno, seksual nga immoralidad], ket mangasawa iti sabali makaaramid iti pannakikamalala.”—Mateo 19:6, 9.
Ammuem ti Ad-adu Pay
Maysa Laeng Kadi a Naimbag a Tao ni Jesus?
No apay a ni Jesus a taga-Nazaret ti kadakkelan ti impluensiana a tao a nagbiag ditoy daga.
Ipalubos Kadi ti Biblia ti Panagdiborsio?
Ammuem no ania ti ipalubos ti Dios ken no ania ti kagurana.


text:
TUGOT
sarita | daniw | salaysay | ladawan
Komusta San Juanico!
Agsubliakto Manen, MacArthur!
Agbaliw met ti Panagraman
Ditoy Kuadrado A Siled
Ania ti adal nga ipasa
ti nakapupok a kalapati iti anakna?
A ti payyak, maysa laeng nga arkos
Ti bagi nga uray a putden
Ket agtubo latta a gagangay
Di met kasapulan iti inaldaw
Tapno iyunnat ti kettang
Ditoy kuadrado a siled
Kasapulam pay aya ti igges?
Wenno dagiti maregmeg
Nga imbati ti kallabes nga angep
An-annuem ti murkat
A natnag kadagiti bangketa,
Kadagiti pagayusan iti tunggal manglay-as
Ti di pay napinas a nakurukoran a kalsada
Makiinnunaka ketdin kadagiti mamirmiraut,
Kadagiti agsipsipayot iti agtatapaw a karne sadiay dan-aw
Ket adda met ited ni bossing
A tuktoken iti panawen man
Ti tikag wenno nepnep.
Agtalinaedka ketdi ditoy kuadrado a siled,
Paduolan babaen iti dakulap
Paaprosan ti katabtabas a dutdot,
Ta inton bigat likawem ti atep
No sinangpetan ni bossing iti derrep.
Agawidak
Agawidak sakbay a matnag amin a bulong
Ta urayek ti pannakaipusingda manipud iti sanga
Ta uray pay dagitoy ket matnag
Naragsakda nga agsubli iti puon
Ta para kadakuada ti isisina
Ket maysa a lebel ti lubong
Ti biagda ket saan amin a sikakapet
Adda tiempo ti isisina
Aggarakgakda iti tunggal pannakarumek
Maukomda a mamaysa
Tapno idatonda ti lasagda iti daga
A nangted iti oras a makigubal
Iti amin a panawen.
Iti Mata Ti Insekto
Iti Ikub ti Maysa a Sabong
Selfie
LEGO House
Gapu ta awanen ti mauyos pay iti bolsa ti pantalon tapno manayonan daytoy pagnaedanmi ita, nakapagdesisionak a mulaak pay laeng daytoy akiring ti daga. Awan met ketdi iti orihinal a plano daytoy a planok ngem pinadawadawko lattan dagiti landok tapno al-alistonto ken nalaklaka a nayonan. Typical laeng a rektangulo ken box type a balay daytoy. Ta kalpasan ti nasurok kinse a tawen nga agup-upa adda kamin iti LEGO house.
Addan pampanunotek a parte a di masementuan ket dagitoy ti minulaak kadagiti pangbayagan a mula a kas iti kalamansi ken lemon. Dagiti dadduma ket pinaglalaokon ti paria, bilbilonak, marunggay, okra, utong, agramanen kamotit ken balangeg a mabalin nga ilaok iti naalseman. Imbes a gatangen dagitoy ket addan main-inutan a mapagnatengan. Nagibitinak pay kadagiti plastik a nagawangan iti pagugas ti pinggan ken paginuman. Kadagitoy nga immulak dagiti masetas nga inaldaw nga agsabong.
Ita addan maapit kadagitoy, naglalangto da pay met ta itan sa laeng a mamulaan daytoy a daga ta dati a kaabaan. Mariknak saanak a naiyadayo iti probinsia ta presko pay laeng dagiti mula ken agraman payen aglawlaw. Saan a kasapulan ti aircon wenno electric fan ta nasalemsem aglalo iti parbangon.
Panangpasubli Kadagiti Kulibangbang
Sapsapulek no ayannan dagiti kulibangbang nga agkaiwara idi iti arubayan ti maipatpatakder a pagnaedanmi. Ngem kaslada la asuk a nagpukaw idi makaallatiw kamin. Amangan ta nagpasugnodda kunkunak iti pakinakemko. Nasipat ngamin aminen dagiti ruruot ken mulmula. Ket idi naaddaanak iti panawen, minulaak met laeng ti aglawlaw tapno mapangayed ket maaddaan iti berde. Imbes a puorak dagiti plastik a paglaonan iti pagugas ti pinggan ken isu ti insabitko iti alad ti akiring ti extra pay a daga.


text:
Tulongannaka ni Jehova
“Saranayento ni Jehova a mismo iti idda ti panagsakit.”—SAL. 41:3.
KANTA: 23, 138
1, 2. Ania ti mabalin a maisaludsodtayo no dadduma, ket ania dagiti mapanunottayo a pagarigan iti Biblia?
NAISALUDSODMO kadin: ‘Umimbagak pay ngata?’ Wenno mabalin a napanunotmo no umimbag pay ngata ti kapamiliam wenno gayyemmo. Gagangay a maseknantayo no agsakit ti maysa. Kasta met idi ti pakaseknan ti dua nga ari idi kaaldawan da propeta Elias ken Eliseo. Natnag ni Ari Ocozias nga anak da Acab ken Jezebel ket insaludsodna: ‘Makaungarak pay ngata iti daytoy a sakit?’ Idi agangay, nagsakit ti ari ti Siria a ni Ben-hadad, ket dinamagna: “Makaungarakto kadi iti daytoy a sakit?”—2 Ar. 1:2; 8:7, 8.
2 Siempre, kayattayo nga adda nasayaat a pagbanagantayo ken dagiti ipatpategtayo. Nupay kasta, adu ti mangpampanunot no ania ti aramiden ti Dios tapno tulongannatayo. Idi panawen dagidiay nga ari, adda tiempo a nangaramid ti Dios kadagiti milagro mainaig iti biag ken salun-at dagiti tattao. Babaen kadagiti propeta, nangpagungar pay ni Jehova kadagiti natay. (1 Ar. 17:17-24; 2 Ar. 4:17-20, 32-35) Namnamaentayo kadi nga aramidenna met dayta ita?
3-5. Ania ti kabaelan nga aramiden ni Jehova ken ti Anakna a ni Jesus, ket ania dagiti tumaud a saludsod?
3 Paneknekan ti Biblia a kabaelan ti Dios ti mangyeg iti sakit ken mangpaimbag kadagiti tattao. Kas pagarigan, dinusana babaen iti sakit ti Faraon idi kaaldawan ni Abraham ken ni Miriam a kabsat ni Moises. (Gen. 12:17; Num. 12:9, 10; 2 Sam. 24:15) Pinakdaaran ti Dios dagiti Israelita a no saanda nga agmatalek, iyegna kadakuada ti “aniaman a sakit ken aniaman a saplit.” (Deut. 28:58-61) Siempre, kabaelan met ni Jehova nga ikkaten dagiti sakit wenno lapdan ti panagsakit. (Ex. 23:25; Deut. 7:15) Kasta met, mapaimbagna dagiti masakit. Idi naaddaan iti nakaro a sakit ni Job ken kayatna payen ti matay, pinaimbag ti Dios!—Job 2:7; 3:11-13; 42:10, 16.
4 Wen, kabaelan ti Dios a lapdan ken paimbagen ti sakit dagiti tattao. Kasta met laeng ti Anakna. Mabasatayo iti Biblia a babaen ti milagro, pinaimbag ni Jesus dagiti agkukutel, agkissiw, ken bulsek wenno paralisado. (Basaen ti Mateo 4:23, 24; Juan 9:1-7) Makapabileg a panunoten a dagiti panangpaimbag nga inaramid ni Jesus ipakitana ti aramidennanto idiay baro a lubong. No kasta, “awanto ti agtataeng nga agkuna: ‘Masakitak.’”—Isa. 33:24.
5 Ngem namnamaentayo kadi a paimbagendatayo ita ti Dios wenno ni Jesus babaen ti milagro? Kasanotayo a matmatan dagiti nakaro a sakit wenno an-annayen, ken ania ti mabalin nga aramidentayo?
NATULONGANDA IDI NAGSAKITDA
6. Ania ti isalaysay ti Biblia maipapan iti ‘sagut a mangpaimbag’ nga inaramid idi ti dadduma nga immuna a Kristiano?
6 Isalaysay ti Biblia nga idi umuna a siglo, inikkan ti Dios ti dadduma a napulotan a Kristiano iti pannakabalin a mangaramid iti milagro. (Ara. 3:2-7; 9:36-42) Karaman kadagiti “nagduduma a sagut” ti espiritu ti ‘sagut a mangpaimbag.’ (1 Cor. 12:4-11) Ngem nagpatingga idi agangay dagita a sagut ken ti dadduma a sagut, kas iti panagsao iti nadumaduma a lengguahe ken panagipadto. (1 Cor. 13:8) Ita, saanen a maar-aramid dagita. Gapuna, saantayo a namnamaen a ti Dios paimbagennatayo wenno dagiti ipatpategtayo babaen ti milagro.
7. Ania a pammaregta ti maammuantayo iti Salmo 41:3?
7 Kaskasdi, no agsakittayo, manamnamatayo a mangipaay ti Dios iti liwliwa, sirib, ken tulong, kas ti inaramidna kadagiti immuna nga adipenna. Insurat ni Ari David: “Naragsak ti asinoman nga agtigtignay a buyogen ti konsiderasion iti daydiay nanumo; iti aldaw ti didigra isu ilisinto ni Jehova. Isu saluadanto ni Jehova a mismo ket taginayonennanto a sibibiag.” (Sal. 41:1, 2) Idi kaaldawan ni David, ammotayo a nagpatingga latta ti biag dagiti nangipakita iti konsiderasion kadagiti nanumo. Gapuna, saan a kayat a sawen ni David a ti maysa a mangipakpakita iti konsiderasion ket simimilagro nga agtultuloy nga agbiag wenno agbiag nga agnanayon. Maawatantayo a ti kaipapanan dagidiay a naipaltiing a sasao ket tulongan ti Dios dagiti matalek ken mangipakita iti konsiderasion. Kasano? Inlawlawag ni David: “Saranayento ni Jehova a mismo iti idda ti panagsakit[na]; isuamin a pagiddaanna pudno unay a baliwamto bayat ti panagsakitna.” (Sal. 41:3) Wen, ti maysa a mangipakita iti konsiderasion iti daydiay nanumo masiguradona nga ammo ti Dios ti kasasaadna ken ti kinamatalekna. Mabalin met a matulongan nga umimbag babaen iti inted ti Dios nga abilidad ti bagina nga umimbag a bukodna.
8. Iti Salmo 41:4, ania ti kiniddaw ni David ken Jehova?
8 Gapu iti kapadasanna, kinuna ni David: “O Jehova, ipaayannak iti parabur. Paimbagem ti kararuak, ta nagbasolak a maikaniwas kenka.” (Sal. 41:4) Mabalin nga insuratna dayta idi pinadas ni Absalom nga agawen ti tronona bayat a masakit ken saanna a kabaelan a tamingen ti kasasaad. Nupay pinakawanen ti Dios, saan a nalipatan ni David ti basolna mainaig ken Bat-seba ken ti imbungana. (2 Sam. 12:7-14) Nupay kasta, masigurado ti ari a tulongan ti Dios bayat ti panagsakitna. Ngem kidkiddawen kadi ni David nga umimbag babaen ti milagro ken umatiddog pay ti biagna?
9. (a) Kasano a naiduma ti kasasaad ni David iti kasasaad ni Ari Ezekias? (b) Ania ti manamnama ni David ken Jehova?
9 Adu a tawen kalpasanna, pinaimbag ti Dios ni Ari Ezekias, a ‘nagsakit agingga a nganngani matayen.’ Nagtignay ti Dios iti dayta a saan a gagangay a kasasaad. Immimbag ni Ezekias ken nagbiag pay iti 15 a tawen. (2 Ar. 20:1-6) Ngem saan nga inkararag ni David a paimbagen ti Dios ti sakitna babaen ti milagro. Ipakita ti konteksto a kiniddaw ni David a tulongan isuna ni Jehova a kas iti panangtulong ti Dios iti maysa a mangipakita iti konsiderasion iti nanumo. Ramanen dayta ti panangtulongna kenkuana bayat ti ‘panagsakitna.’ Gapu ta napakawanen ti basol ni David, mabalinna a kiddawen a liwliwaen ken tulongan ti Dios ken umimbag. (Sal. 103:3) Mabalintayo met nga aramiden dayta.
10. Ania ti makunatayo iti napasamak kada Trofimo ken Epafrodito?
10 Saan nga immimbag ni David babaen ti milagro ken saan nga immatiddog ti biagna. Kasta met ti napasamak ken Trofimo a katrabahuan ni Pablo. Adda dagiti gundaway a nangpaimbag ni Pablo kadagiti masakit. (Basaen ti Aramid 14:8-10.) Pinaimbagna idi ‘ti ama ni Publio a siiidda a naparigatan iti gurigor ken sika.’ ‘Nagkararag ni Pablo, impatayna kenkuana dagiti imana ket pinaimbagna.’ (Ara. 28:8) Ngem saan nga inaramid ni Pablo dayta ken ni Trofimo a kimmuyog kenkuana bayat ti panagdaliasatna kas misionero. (Ara. 20:3-5, 22; 21:29) Idi nagsakit ni Trofimo ket saannan a kabaelan ti kumuyog ken Pablo, saan a pinaimbag ti apostol. Imbatina idiay Mileto tapno agpaimbag. (2 Tim. 4:20) Kasta met, idi “nagsakit [ni Epafrodito] agingga a nagistayan natay,” awan ti mangipakita a pinaimbag ni Pablo ti gayyemna babaen ti milagro.—Fil. 2:25-27, 30.
MANGARAMID KADAGITI UMISO NGA ADDANG
11, 12. Apay a dakkel ti naitulong ni Lucas ken Pablo, ket ania ti maibagatayo iti propesion ni Lucas?
11 Nakipagdaliasat met ken Pablo “ni Lucas a dungdungnguen a mangngagas” ken nangisurat iti libro nga Aramid. (Col. 4:14; Ara. 16:10-12; 20:5, 6) Mabalin a nangipaay ni Lucas iti medikal a balakad ken Pablo ken ti dadduma a kakaduana bayat ti panagmisionerona. Apay a masapul nga aramiden dayta ni Lucas? Gapu ta nagsakit met ni Pablo bayat ti panagdaliasatna. (Gal. 4:13) Kabaelan ni Lucas ti mangipaay iti medikal a tulong a maitunos iti kinuna ni Jesus: “Dagidiay nasalun-at saanda a kasapulan ti mangngagas, no di ket dagidiay masaksakit.”—Luc. 5:31.
12 Saan nga ibaga ti Biblia no sadino wenno kaano a nasanay a doktor ni Lucas. Ngem ipakita ti Biblia a dinakamat ni Pablo kadagiti Kristiano idiay Colosas a maysa a doktor ni Lucas gapu ta pamiliarda kenkuana. Makapainteres ta adda eskuelaan ti medisina iti Laodicea, maysa a siudad nga asideg iti Colosas. Ngarud, maysa a doktor ni Lucas, saan laeng a basta maysa a mangipapaay iti singasing mainaig iti salun-at. Makita dayta kadagiti medikal a termino nga inusarna iti Ebangheliona ken iti libro nga Aramid ken iti panangisalaysayna iti panangpaimbag ni Jesus iti sabsabali.
13. Ania ti laglagipentayo no adda mangipaay iti singasing mainaig iti salun-at?
13 Saantayon nga agbibiag iti tiempo nga addaan dagiti kakabsat iti ‘sagut a mangpaimbag’ tapno maagasan ti sakittayo. Ngem dadduma a nasayaat ti motibona a kakabsat ti mangipaay kadagiti rekomendasion mainaig iti salun-at uray no saantayo a kidkiddawen dayta. Adda met dagiti mangipaay laeng kadagiti praktikal a singasing. Kasta ti inaramid ni Pablo idi nagsakit ti tian ni Timoteo a mabalin a gapu iti narugit a danum. * (Basaen ti 1 Timoteo 5:23.) Ngem naiduma dayta iti panangkombinsir kadagiti kakabsat nga agusar iti dadduma a makaagas a mula, agas, wenno panagdieta a mabalin a saan nga epektibo wenno makadangran pay ketdi iti salun-at no dadduma. Adda dagiti gundaway a kastoy ti panangallukoy ti dadduma: ‘Ammom, kasta met laeng ti sakit ti kabagiak. Nagusar iti . . . ket immimbag.’ Kasanoman kasayaat ti singasing, nagsayaat a laglagipentayo a mabalin nga adda saan a nasayaat nga epekto dayta uray no adu ti mangus-usar iti dayta nga agas wenno panangagas.—Basaen ti Proverbio 27:12.
TI PAGSAYAATAN TI PANAGANNAD
14, 15. (a) Gapu iti panagsakit, ania ti gundawayan ti dadduma? (b) Kasano a makatulong ti Proverbio 14:15 no adda mangipaay iti singasing mainaig iti salun-at?
14 Kayattayo a nasalun-attayo tapno matagiragsaktayo ti agbiag ken naan-anay a makapagserbitayo iti Dios. Nupay kasta, natawidtayo ti kinaimperpekto isu nga agsakittayo. No agsakittayo, mabalin nga adda dagiti nagduduma a pamay-an ti panangagas. Adda kalintegan ti tunggal maysa nga agpili no ania ti awatenna wenno aramidenna. Ngem nakalkaldaang ta iti daytoy naagum a lubong, adda dagiti manggundaway iti panagsakit ti tao tapno makakuartada. Dadduma ti aglako kadagiti “agas” wenno “produkto,” ket ibagada nga adun ti naagasan dayta. Adda dagiti indibidual wenno kompania a mangiparegta iti panagusar kadagiti nangina a produkto tapno laeng dakkel ti maganansiada. Para iti masakit a talaga a kayatna ti umimbag wenno agbiag pay iti nabayag, mabalin a makaallukoy dagita nga “agas.” Ngem masapul a laglagipentayo ti balakad ti Sao ti Dios: “Ti asinoman nga awanan kapadasan maaddaan pammati iti tunggal sao, ngem daydiay nasaldet [wenno masirib] utobenna dagiti addangna.”—Prov. 14:15.
15 Nangnangruna nga agannad ti maysa a masirib no ti “sao” wenno singasing ket imbaga ti maysa a saan a nagadal mainaig iti salun-at wenno panangagas. Mabalin a panunoten ti masirib a tao: ‘Imbagana nga addan ti natulongan daytoy a bitamina, makaagas a mula, wenno panagdieta, ngem adu kadin ti mangpaneknek nga epektibo dayta? Uray no nakatulong iti dadduma, masiguradok kadi a makatulong dayta kaniak? Masapul kadi nga agsukimatak pay wenno agdamagak pay kadagiti nagadal mainaig iti salun-at wenno panangagas?’—Deut. 17:6.
16. Ania dagiti usigentayo a saludsod a makatulong kadatayo a maaddaan iti ‘nasimbeng a panunot’ no maipapan kadagiti singasing mainaig iti salun-at?
16 Iparegta ti Sao ti Dios nga ‘agbiagtayo a buyogen ti kinasimbeng ti panunot iti tengnga daytoy agdama a sistema ti bambanag.’ (Tito 2:12) No addaantayo iti nasimbeng a panunot wenno pannakaawat, makapanunottayo a naimbag no karkarna wenno kasla saan a nakappapati ti pannakailawlawag ti maysa a pamay-an ti panangeksamen wenno panangagas. Daydiay kadi mangngagas wenno ti agirekrekomenda iti dayta mailawlawagna a naimbag no kasano nga agkurri dayta? Maitunos kadi dayta iti naammuanen nga impormasion, ken umanamong kadi iti dayta dagiti nagadal mainaig iti salun-at wenno panangagas? (Prov. 22:29) Wenno nakombinsirka laeng iti panangallukoyna? Mabalin ngamin nga ibagana a nadiskobre wenno us-usaren dayta dagiti tattao nga agnanaed iti adayo a lugar isu a kasla saan pay a nasirarak dagiti eksperto. Ngem adda kadi dagiti mapagtalkan a pammaneknek nga agpayso a makaagas dayta? Adda dagiti alikamen a pangeksamen wenno pamay-an ti panangagas a makuna a mabalin nga agusar kadagiti ‘sekreto a ramen’ wenno ‘puersa.’ Masapul nga agannadtayo kadagita ta namakdaar ti Dios maibusor iti “panangusar iti karkarna a pannakabalin” wenno iti pannakiuman kadagiti espiritu.—Isa. 1:13; Deut. 18:10-12.
“NAIMBAG A SALUN-AT KADAKAYO!”
17. Ania a talaga ti kayattayo?
17 Ti bagi a manarawidwid idi umuna a siglo ket nangipatulod iti napateg a surat kadagiti kongregasion. Kalpasan a nadakamat dagiti rumbeng a liklikan dagiti Kristiano, naingudo ti surat babaen kadagitoy a sasao: “No siaannad nga iyadayoyo ti bagbagiyo kadagitoy a banag, rumang-aykayto. Naimbag a salun-at kadakayo!” (Ara. 15:29) Mabalin met a maipatarus dagiti maudi a sasao kas “agpapigsakayo.” Kayattayo a nasalun-at ken napigsatayo nga agserbi iti Diostayo.
18, 19. Ania ti segseggaantayo iti baro a lubong?
18 Agingga nga adda daytoy agdama a sistema ti bambanag ken imperpektotayo pay, saantayo a maliklikan ti agsakit. Saantayo a namnamaen nga umimbagtayo ita babaen ti milagro. Ngem ipakita ti Apocalipsis 22:1, 2 nga addanto tiempo a naan-anay nga umimbagtayo. Nasirmata ni apostol Juan ti “maysa a karayan ti danum ti biag” ken “kaykayo ti biag” nga addaan kadagiti bulong nga ‘agpaayda a pakaagasan dagiti nasion.’ Saan a tuktukoyen daytoy ti maipapan iti makaagas a mula ita wenno iti masanguanan. Imbes ketdi, tuktukoyenna ti probision ni Jehova babaen ken Jesus a mangipaay iti biag nga agnanayon kadagiti natulnog a tattao—a talaga a segseggaantayo.—Isa. 35:5, 6.
19 Bayat nga ur-urayentayo dayta, ammotayo a maseknan ni Jehova iti tunggal maysa kadatayo, uray no agsaksakittayo. Agtalektayo a kas ken David a tulongannatayo ti Dios no agsakittayo. Maibagatayo met ti kinuna ni David: “No maipapan kaniak, gapu iti kinatarnawko intandudonak, ket ikabilnakto iti sanguanam agingga iti tiempo a di nakedngan.”—Sal. 41:12.
^ par. 13 Ti libro a The Origins and Ancient History of Wine ibagana a naammuan dagiti sientista a matay a dagus ti typhoid ken ti dadduma pay a makadangran a mikrobio no mailaokda iti arak.


text:
GAMENG MANIPUD ITI SAO TI DIOS | PROVERBIO 27-31
Iladawan ti Biblia ti Makabael nga Asawa a Babai
Mabasa iti Proverbio kapitulo 31 ti nagpateg a mensahe ti nanang ni Ari Lemuel para kenkuana. Ti nasayaat a balakadna ti nangisuro iti ari no ania ti birokenna iti maysa a makabael nga asawa.
Mapagtalkan ti makabael nga asawa a babai
Mangted kadagiti makatulong a suhestion maipanggep kadagiti desision ti pamilia bayat nga ikagumaanna ti agpasakup
Agtalek ni lakayna kenkuana a makaaramid kadagiti umiso a desision, ket saanen nga obligaren ni lakayna a dumawat iti pammalubos iti amin a banag
Nagaget ti makabael nga asawa a babai
Ammona ti aginut ken agbiag a simple tapno nadalus ti kawes, presentable, ken nasustansia ti taraon ti pamiliana
Naanep nga agtrabaho ken aywananna ti pamiliana iti aldaw ken rabii
Naespirituan a tao ti makabael nga asawa a babai
Agbuteng iti Dios ken patpatibkerenna ti personal a relasionna kenkuana


text:
Tayikistan
Nagsasabtan: 39°N 71°E / 39°N 71°E
Ti Tayikistan (/təˈdʒiːkɨstæn/, wenno /tæˈdʒiːkiːstæn/; ToҷиkиcToH [tɔd͡ʒikɪsˈtɔn]), opisial a ti Republika ti Tayikistan (Tayiko: ҶyMҳypии ToҷиkиcToH, Çumhuriji Toçikiston/Jumhuriyi Tojikiston; Ruso: Pecпýблиka TaджиkиcTaH, Respublika Tadzhikistan), ket ti kabanbantayan a napalikmutan ti daga a naturay a pagilian idiay Tengnga nga Asia. Nakarkulo nga addaan iti 8 a riwriw a tattao idi 2013, daytoy ti maika-98 a kaaduan ti kaaduan ti populasion a pagilian ken addaan iti kalawa iti 143,100 km2 (55,300 sq mi), daytoy ti maika-96 a kadakkelan a pagilian iti lubong. Daytoy ket bineddengan babaen ti Apganistan babaen iti abagatan, Uzbekistan iti laud, Kirgistan iti amianan, ken Tsina iti daya. Mabirukan ti Pakistan iti abagatan ken insina babaen ti akikid a Koridor ti Wakhan. Ti tradisional a pagtaengan dagiti tattao a Tayiko ket mairaman iti agdama nga aldaw a Tayikistan, Apganistan ken Uzbekistan.
Ti teritorio a mangbukel itan ti Tayikistan ket dati a pagtaengan dagiti nadumaduma a taga-ugma a kultura, mairaman ti siudad ti Sarazm[6] iti Neolitiko ken Panawen ti Bronse, ken kanungpalan idi a pagtaengan dagiti pagarian a tinurturayan dagiti tattao iti nadumaduma a pammati ken kultura, mairaman ti sibilisasion ti Oxus, kultura ti Andronovo, Budismo, Nestoriano a Kristianidad, Soroastrianismo, ken Manikueismo. Ti lugar ket tinurturayan idin babaen dagiti nadumaduma nga imperio ken dagiti dinastia, mairaman ti Imperio ti Akuemenida, Imperio ti Sasanida, Imperio ti Hephtalita, Imperio ti Samanida, Imperio ti Mongol, Imperio ti Timurida, ken ti Imperio ti Rusia. Kas resulta ti pannakawaswas ti Kappon ti Sobiet, nagbalin a nawaya a pagilian ti Tayikistan idi 1991. Ti sibil a gubat ket gangani idi a dagus a nailaban kalpasan ti wayawaya, nagpaut manipud idi 1992 aginggana idi 1997. Manipud idi nagpatingga ti gubat, ti baro a napundar a katalinaay ti polika ken ganganaet a tulong ket nangpalubos ti pagilian a mangpadakkel ti ekonomiana.
Ti Tayikistan ket presidensial a republika a buklen dagiti uppat a probinsia. Kaaduan dagiti 8 a riwriw a tattao ti Tayikistan ket tagikua ti etniko a grupo ti Tayiko ken agsasaoda met iti Tayiko, urayno adu met ti tattao nga agsasao iti Ruso. Dagiti bantay ket mangsakop iti ad-adu ngem 90% iti pagilian. Daytoy ket addaan iti transision nga ekonomia a kaaduan nga agdepdepende kadagiti panangisukat iti kuarta, aluminio ken panagpataud iti kapas.
Nagan[urnosen | urnosen ti taudan]
Ti kayat a sawen ti Tayikistan ket "Daga dagiti Tayik". Ti pangsandi iti "-stan" (Persiano: ـستان -stān) ket Persiano para iti "lugar ti"[7] wenno "pagilian"[8] ken ti Tayik ket mabalin a ti nagan ti sakbay ti Islamiko a (sakbay ti maikapito a siglo A.D.) tribu.[9] Segun ti Panagadal ti Pagilian ti Tayikistan idi 1997 ti Biblioteka ti Kongreso, narigat a maibaga ti taudan iti balikas a "Tayik" gapu ta ti termino ket "nairiro kadagiti politikal a suppiat ti maikaduapulo a siglo a maipanggep no ti Turkiko wenno Irani a tattao ket dagiti orihinal a nagtataeng iti Tengnga nga Asia."[9]
Dagiti nagibasaran[urnosen | urnosen ti taudan]
Daytoy nga artikulo ket agilaklak-am ti banag ti publiko a pagturayan manipud kadagiti sapot a pagsaadan weno dagiti dokumento ti CIA World Factbook.
- ^ "B TaджиkиcTaHe pycckoMy языky BepHyли пpeжHий cTaTyc". Lenta.ru. Naala idi 13 Septiembre 2013.
- ^ [1]
- ^ De Wulf, Martin. "Population Pyramids of the World: Tajikistan 2015". populationpyramid.net. Naala idi 28 Pebrero 2016.
- ^ a b c d "Tajikistan profile at". International Monetary Fund website. Naala idi 22 Abril 2012.
- ^ "2015 Human Development Report" (PDF). United Nations Development Programme. 2015. Naala idi 15 Disiembre 2015.
- ^ "Proto-urban Site of Sarazm". UNESCO.org. UNESCO. Naala idi 9 Agosto 2014.
- ^ "What's the Story Behind All the 'Stans?". About.com. Naala idi 10 Agosto 2014.
- ^ "-Stan". Online Etymology Dictionary. Naala idi 10 Agosto 2014.
- ^ a b A Country Study: Tajikistan, Ethnic Background, Library of Congress Call Number DK851 .K34 1997, http://lcweb2.loc.gov/cgi-bin/query/r?frd/cstdy:@field%28DOCID+tj0013%29
Adu pay a mabasbasa[urnosen | urnosen ti taudan]
- Historical Dictionary of Tajikistan babaen ni Kamoludin Abdullaev and Shahram Akbarzadeh
- Land Beyond the River: The Untold Story of Central Asia babaen ni Monica Whitlock
- Tajikistan: Disintegration or Reconciliation babaen ni Shirin Akiner
- Tajikistan: The Trials of Independence babaen ni Shirin Akiner, Mohammad-Reza Djalili and Frederic Grare
- Tajikistan and the High Pamirs babaen ni Robert Middleton, Huw Thomas and Markus Hauser, Odyssey Books, Hong Kong 2008 (ISBN 978-9-622177-73-4)
- Majority Minoritized by Government: Muslims in Tajikistan (analysis) babaen ni Dr. Ruslan Kurbanov, OnIslam.net. Mayo 19, 2012.
Dagiti silpo ti ruar[urnosen | urnosen ti taudan]
Midia a mainaig iti Tayikistan iti Wikimedia Commons
Pakaammo ti panagbiahe idiay Tayikistan manipud iti Wikivoyage (Ingles)
- Tayikistan iti UCB Libraries GovPubs
- Tayikistan a naikabil iti The World Factbook (Ingles)
- Kitaen ti Tayikistan iti Proyekto ti Nawaya a Direktorio (Ingles)
- Bariweswes ti Tayikistan manipud iti BBC News
- Wikimedia Atlas iti Tayikistan
- Tayikistan
- Dagiti pagilian ti Tengnga nga Asia
- Dagiti naserraan ti daga a pagilian
- Dagiti estado a kameng ti Organisasion ti Islamiko a Pagtitinnulongan
- Dagiti pagilian ken teritorio nga agsasao ti Persiano
- Dagiti pagilian ken teritorio nga agsasao ti Ruso
- Dagiti estado ken teritorio a nabangon idi 1991
- Dagiti estado a kameng ti Mankomunidad dagiti Nawaya nga Estado
- Dagiti estado a kameng ti Nagkaykaysa a Pagpagilian


text:
Gobernador ti California
Ti Gobernador iti California ket isu ti ehekutibo a pangulo ti gobierno ti estado ti California, a dagiti respansabilidad na ket naisakup kadagiti tinawen a pinagbitla iti estado iti Lehislatura iti Estado iti California, agited ti gagastosen ken taripatuen na tapno matungpal dagiti linteg ti estado. Naaramid daytoy a takder idi 1849, sakbay a ti California ket nagbalin nga estado.
Ti agdama a gobernador ket ni Jerry Brown maysa a demokrata a nabutosan idi Nobiembre 2, 2010 ken nag-gobernador ti California idi 1975-1983. No ni Brown ket agserbi iti ad-adu mgen dua a tawen ken siam a bulan iti agdama a panagakem na, maabutan nan to ni Earl Warren nga isunanto ti kabayagan nga agserbi a gobernador iti panagakem ti pianagserbi iti pakasaritaan ti California.
Dagiti nagibasaran[urnosen | urnosen ti taudan]
- ^ "Salaries of Elected Officials". California Citizens Compensation Commission. Naala idi Hulio 3, 2010.


text:
GAMENG MANIPUD ITI SAO TI DIOS | ESDRAS 1-5
Tungpalen ni Jehova Dagiti Karina
Inkari ni Jehova a maisubli ti pudno a panagdaydayaw iti templo idiay Jerusalem. Ngem idi nakasublin dagiti naidestiero manipud Babilonia, adu ti nagbalin a parikut, a pakairamanan ti bilin ti ari a maisardeng ti panagibangon. Adu ti nagamak di la ket ta saan a mairingpas ti trabaho.
c. 537 B.C.E.
Imbilin ni Ciro a maibangon manen ti templo
Maikapito a bulan
Naipatakder ti altar; naidaton dagiti sakripisio
536 B.C.E.
Naisaad ti pundasion
522 B.C.E.
Impasardeng ni Ari Artaxerxes ti panagibangon
520 B.C.E.
Pinaregta da Zacarias ken Haggeo dagiti umili nga ituloyda ti panagibangon
515 B.C.E.
Nalpas ti templo


text:
Libre plete, $400.00 pocket money nga agpa-Hong Kong, kayatmo?
Iti kinarigat ti biag iti agdama a nasken a makilinnetletka iti nakaat-atiddog a pila iti agarup tallo nga oras sakanto makagatang iti tallo a kilo a bagas, makagargari ti diaya nga ipapan sadiay Hong Kong: libre ti plete iti eroplano agpapan ken agawid, adda US$400.00 a pocket money ken tiansa nga agsapul iti trabaho.
No adda immasidegka kenka, ket kastoy ti indiayana, addaytan ti round trip airfare ticket ken kuarta a doliar, mayatka kadi?
Makapamulagat ti doliar, saan? Dagiti dadduma, inlakoda ti daga wenno ti nuang wenno immutang kadagiti Bombay wenno asino la ditan nga agpatubo iti nakadakdakkel tapno laeng adda gastosenda nga ag-Hong Kong, idinto a libre ken adda pay ti kuartam, siggawatem la ketdi nga insegida ti awis.
Ngem no kastoy ti diaya, kailian, agpanunotka koma. Saanka nga agdardarasudos. Dika paallilaw. Nasken nga aramatem dayta utekmo, saan ketdi a dayta mulagatmo a mangmulmulengleng iti libre a ticket ti eroplano ken dayta doliar. Saanka koma a kellaat nga agwen ket dagdagusem ti agsukat lattan.
Napeggad la unay daytoy a diaya, kailian. Kastoy ti kabaruanan nga aramid ti sindikato ti droga a nangrugi sipud pay idi 1996. Adda para rekrutda ditoy pagilian nga agawis siempre iti mapan sadiay Hong Kong a libre ti pasahe ken adda balon a kuarta a doliar. Siempre, adda kasukatna dayta, ti panagawitmo iti naibag a droga. Kunwari paw-it. Siempre, dika makaliklik ta no addakan idiay eropuerto, ibaga ti rekruter nga adda awitem a dua a bag. Addanto sumabat kenka sadiay Hong Kong a mangala kadayta a bag. Kasta laeng ti kalakana. Siempre, bitbitem ta pawit ngarud. Kababain, kunam iti bagim ta tinulongannaka, dayta laeng dua a bag a paw-it, dimo ketdin kabaelan nga awiten?
Nalabit a maayatanka pay ta adda sumabat kenka idiay Hong Kong . Ngem no ammom la koma a droga ti awitmo, agpigerger la ketdi dagita lalaemmo!
Saanka a paallilaw iti kakastoy nga awis, kailian. Iti Cordillera, piton a babbai ti nabiktima iti kastoy a modus operandi ti sindikato. Babbaida amin ket addadan nga agpaspasanaang iti pagbaludan sadiay Hong Kong kalpasan a natiliwan a droga gayam ti awitda. Ania ngay ngarud ita ti maaramidanda? Appigud met ngarud ti gobierno a mangtulong iti asinoman nga addaan iti kakastoy a kaso. Saan met a mapabasol ti gobierno wenno dagiti agrebbeng no agsuspetsada a kamengka a talaga iti sindikato. Uray ngata no isangitmo iti dara a nabiktimaka laeng, saan a bastabasta ti ibaballaet ti gobierno agsipud ta adda sinalungasingmo a linteg, iti man China ken iti pagiliam.
Ania ngarud ti kasayaatan nga aramidem?
No adda agrekrut kenka, kailian, a kastoy ti ibagbagana a libre pasahe ken pocket money, saanmo nga awaten dayta a diaya. Dika paallilaw. Lalo no de-pamiliaka wenno babassit pay dagiti annakmo. Saan laeng a Hong Kong wenno iti pagilian a China ti awis no di pay iti sabsabali a nasion.
Agingga nga adda dagiti nalaka a maallilaw, saanto nga agpatingga nga agaramid iti saan a nasayaat dagiti manangallilaw a tattao. Santo la agsardeng dagiti manangallilaw no awanen ti mabalbalatongda. Gagangay unay a pagaramidanda iti panangallilaw dagiti lugar a yan dagiti tattao a maliplipit wenno talaga nga agkasapulan la unay iti pannakaipangato ti panagbiagda.
Talaga a makapatilmon ti diaya ngem saanka koma a paallilaw, kailian. Agpanunotka nga umuna sakbay nga agwenka iti kastoy nga awis. Awan koman ti mainayon kadagiti pito a babai a taga-Cordillera a naibalud gapu iti kastoy a panangallilaw.
Agbalin koma a palagip wenno pagpampanunotam ti nakas-ang a napagteng dagiti nabiktima ti panangallilaw.#
Tuesday, June 10, 2008
ESSAY
Libre plete, $400.00 pocket money nga agpa-Hong Kong, kayatmo?
2 comments:
- brainteaser said...
-
Hello, Manong.
Tsk. Makapawingiwing met daytoy! Wen, agpayso, talaga met nga adu ti kumagat no kastoy ti diaya. Nangruna ket nagrigat ti biag ditoy Pilipinas.
But then, kunada ngarud, if it's too good to be true, it probably isn't true.
Pakaadalan/pakapalagipan daytoy a poste. :-)
Sherma E. Benosa
- 1:30 AM
- Ka Iddo said...
-
ala ngarud a, atorni...
naladaw man, kongrats iti panangabakmo iti sarita... sunotam a!
- 8:36 AM


text:
KAPITULO 14
Rinugian ni Jesus ti Agaramid Kadagiti Adalan
KIMMUYOG KEN JESUS DAGITI UMUNA NGA ADALANNA
Kalpasan ti 40 nga aldaw a kaaddana idiay let-ang ken sakbay nga agsubli idiay Galilea, napan ni Jesus ken Juan a nangbautisar idi kenkuana. Bayat nga umas-asideg ni Jesus, intudo ni Juan ken impukkawna kadagiti adda sadiay: “Kitaenyo, ti Kordero ti Dios a mangikkat iti basol ti lubong! Isu ti tuktukoyek idi imbagak: ‘Ti lalaki nga adda iti likudak ket addan iti sanguanak, ta immun-una a naadda ngem siak.’” (Juan 1:29, 30) Nupay in-inauna ni Juan ngem ni Jesus, ammona a nagbiag idin ni Jesus idiay langit kas espiritu a persona.
Sumagmamano a lawas sakbayna, idi immay ni Jesus tapno agpabautisar, saan idi a sigurado ni Juan no ni Jesus ti agbalin a Mesias. “Saanko pay idi nga am-ammo,” kinuna ni Juan, “ngem mangbabautisarak iti danum tapno isu ket maipakaammo iti Israel.”—Juan 1:31.
Intultuloy ni Juan nga ibaga kadagiti dumdumngeg kenkuana ti napasamak idi binautisaranna ni Jesus. Kinunana: “Nakitak ti espiritu manipud langit a bumabbaba a kasla kalapati, ket nagtalinaed kenkuana. Saanko pay idi nga am-ammo, ngem kinuna Daydiay nangibaon kaniak a mangbautisar iti danum: ‘Ti makitam a bumabaan ken pagtalinaedan ti espiritu isu ti mangbautisar iti nasantuan nga espiritu.’ Nakitak dayta ken saksiak nga isu ti Anak ti Dios.”—Juan 1:32-34.
Iti sumaruno nga aldaw, kadua ni Juan ti dua nga adalanna idi immay manen ni Jesus. Kinuna ni Juan: “Kitaenyo, ti Kordero ti Dios!” (Juan 1:36) Gapu iti dayta, kimmuyog ken Jesus ti dua nga adalan ni Juan a Mammautisar. Andres ti nagan ti maysa. Mabalin a ni Juan met ti maysa. Isu ti nangirekord iti daytoy a pasamak. Agparang a kasinsin ni Jesus daytoy a Juan ta isu ket anak ni Salome. Mabalin a kabsat ni Maria ni Salome nga asawa ni Zebedeo.
Idi timmaliaw ni Jesus, nakitana da Andres ken Juan a sumursurot kenkuana. Dinamagna: “Ania ti masapulyo?”
Insaludsodda: “Rabbi, sadino ti pagnanaedam?”
Insungbat ni Jesus: “Umaykayo tapno makitayo.”—Juan 1:37-39.
Agarup alas kuatro idin iti malem, ket nakikadua ken Jesus da Andres ken Juan iti dayta a malem. Maragragsakan ni Andres isu a binirokna ti kabsatna nga agnagan Simon, a naawagan met Pedro, ket kinunana: “Nakitamin ti Mesias.” (Juan 1:41) Ni Andres inkuyogna ni Pedro ken Jesus. Ipakita dagiti sumaruno a pasamak a binirok met ni Juan ti kabsatna a ni Santiago ket inkuyogna ken Jesus. Ngem saan nga inraman ni Juan dayta nga impormasion iti salaysayna.
Kabigatanna, nasarakan ni Jesus ni Felipe a taga-Betsaida. Asideg dayta iti makin-amianan nga igid ti Baybay ti Galilea ken dayta ti siudad a dimmakkelan da Andres ken Pedro. Inawis ni Jesus ni Felipe: “Agbalinka a pasurotko.”—Juan 1:43.
Nakita met ni Felipe ni Natanael, a maawagan met Bartolome. Kinunana: “Nakitamin daydiay matuktukoy kadagiti insurat ni Moises, iti Linteg, ken kadagiti insurat dagiti Propeta, isu ni Jesus nga anak ni Jose a taga-Nazaret.” Nagduadua ni Natanael, ket kinunana: “Adda kadi asinoman a naimbag nga agtaud iti Nazaret?”
“Umayka tapno makitam,” imparegta ni Felipe kenkuana. Nakita ni Jesus a sumungsungad ni Natanael ket kinunana: “Kitaenyo, adtoy ti pudno nga Israelita nga awanan panangallilaw.”
Dinamag ni Natanael, ‘Apay nga am-ammonak?’
Simmungbat ni Jesus: “Sakbay nga inayabannaka ni Felipe, nakitaka iti sirok ti kayo a higos.”
Nasdaaw ni Natanael ket insungbatna: “Rabbi, sika ti Anak ti Dios, sika ti Ari ti Israel.”
“Mamatika kadi gapu ta imbagak a nakitaka iti sirok ti kayo a higos?” dinamag ni Jesus. “Makakitakanto pay kadagiti banag nga ad-adda a nakaskasdaaw ngem kadagitoy.” Kalpasanna, inkari ni Jesus: “Ipasiguradok kadakayo, makitayonto nga aglukat ti langit kasta met dagiti anghel ti Dios nga umuli ken umulog iti ayan ti Anak ti tao.”—Juan 1:45-51.
Kalpasan la unay dayta, pinanawan ni Jesus ken dagiti kabbaro nga adalanna ti Tanap ti Jordan sa napanda idiay Galilea.


text:
SANTIAGO, Ilocos Sur – Paltog ken balbala ti nakumpiska dagiti polis iti insayangkatda a panagsukisok iti maysa a pagtaengan iti Barangay Ambucao ditoy nga ili idi bigat ti Abril 16.
Nakakumpiska dagiti nagtitipon nga elemento ti RID PRO1, PIB Ilocos Sur PPO, ISPPSC ken Santiago MPS nga indauluan ni PCI Sosimo Raquepo Racho iti balay ni Nardito Abana y Abella, 62, naasawaan, boat maker ken residente iti Barangay Ambucao ditoy nga ili, iti maysa a cal 38 revolver (paltik) ken pito a bala para iti nasao a paltog.
Sinaksian dagiti barangay officials ti nasao a panagsukisok a pinirmaan ni Judge Sixto Diompoc ti RTC Branch 72, Narvacan, Ilocos Sur.
Naipan ti suspek iti police station para iti maikanatad a disposision.#


text:
(Iti naminsan a panagukradmi kadagiti nagkauna nga isyo ti Tawid News Magasin ken panagbasami kadagiti sinuratmi nga artikulo, naduktalanmi a dandani awan ti nagbaliwan dagiti napaspasamak ken kapaliiwanmi idi kanikasiam a tawen iti agdama. Dagiti problema idi, isu pay la tatta, no di man kimmaro ken dimmagsen. Napanunotmi nga ipablaak manen dagiti napilimi nga artikulomi […]
Archive | Komentario
IDI KANIKASIAM A TAWEN: Lunod ti Kinakurapay
KOMENTARIO: Water lily: sumingsingising a pamastrekan (Tuloyna
Tapno ad-adda pay a natibker ti gapuanan dagiti lumalaga iti Las Piñas, nagusarda iti kabaruanan a tekniko babaen ti panangilaokda kadagiti babassit a metal ken barut a kas frame dagiti lagaenda. Babaen ti inisiatibo ni Congresswoman Cynthia Villar, naaddaanda iti kompleto a ramit, gadgets, machine a kas iti cutter, paint sprayer, welding ken oxi-acetelyn, oven […]
Water lily: sumingsingising a pamastrekan
Nakananama ken makapaisem ti narangrang nga isisingising ti kabarbaro a panguartaan, ti water lily (water hyacinth). Adu dagiti water lily iti Caoayan (Ilocos Sur), a mangited iti dakkel a potensial nga agbalin nga industria ti handicrafts a kas iti pagnumnumaranen dagiti ili ken siudad nga immunan a timmapog itoy a panguartaan. Itandudona la ketdi ti […]
KOMENTARIO: Propeta, nadanuman a tukak a gumanakgak
No madanuman dagiti tukak, kasta unay a gumanakgakda. Pudno la unay daytoy. No maminsan, maiyarigda kadagiti agkunkuna a propetada ken dadduma pay. Ngem makasusugel met ken makasimron ti karibuso ken ganakgakda; ket no mamatika kadakuada, naappananka metten kadagiti gitada. Maiyanudkanton kadagiti nasam-it a balikasda ket sumaruno metten ti panagdawatda kadagiti donasion wenno manglimlimo a love […]
KOMENTARIO: Panagkurkurang ti bagas, manipulasion dagiti rice cartel
Makapamisuot ti damag itay kallabes nga agkurkurang manen ti bagas. Kesyo awanen ti paggatangan dagiti aglaklako iti ilakoda. Naibus kadi ti suplay ti bagas wenno inlemmengda? Naipangato latta iti piso ti commercial rice, ngem ti panagngato ti gasolina gapu iti mapaspasamak a riribuk iti Middle East ti nadakamat a rason. Nasayaat ta piso laeng, ngem […]
KOMENTARIO: Naiduma ti kinapositibo ti panagpampanunot dagiti Hapon
Uray iti panawen a nakaro unay ti didigra a napasaranda – ti napigsa a ginggined ken ti naunget a tsunami a bimmasnot iti Japan itay nabiit, madlawan latta a rumimbaw ti kinapositibo ti panagpampanunot dagiti Hapon. Saan a mabasa a naiyurit iti rupada ti kanibusanan wenno ultimo ti amin no di ket imbilangda laeng ti […]
Komentario. Conditional cash transfer, pataw iti biag dagiti marigrigat nga umili? (Maudi a paset)
Maysa a grupo a maawagan IBON ti nangibatad iti panangkontratana iti pannakaikalawa ti conditional cash transfer program agsipud ta ad-adda laeng a mapadagsenan dagiti umili gapu ta karamanda a mangibaklay iti pagbayad kadagiti inutang ti gobierno para laeng iti daytoy a gannuat. Iti pattapatta ti IBON, agdagup ti inutang ti gobierno kadagiti nadumaduma a bangko […]
Komentario. Conditional cash transfer, pataw iti biag dagiti marigrigat nga umili? (Maikadua a paset)
Iti panangikalawa ni Pres. Benigno Aquino iti Conditional Cash Transfer (CCT), nagbalin daytoy a kangrunaan a gannuat ti administrasionna a mangparmek iti kinakurapay iti sibubukel a pagilian. Iti 2011 budget, nailatang ti P21.2 bilion para iti daytoy a programa a pakabenepisiaran ti 1.3 milion a nakurapay a pamilia. No patien dagiti proponente iti CCT, malaksid […]
Komentario. Conditional cash transfer, agbalin a padagsen kadagiti umili? (Umuna a paset)
Makapariribuk-nakem ti impalgak itay nabiit ni Baguio City Mayor Mauricio Domogan nga adda dagiti benepisario ti conditional cash transfer a saan a rumbeng a nairaman iti listaan agsipud ta adda met kabaelanda iti biag. Adda pamkuatan ni Mayor Domogan a mangibaga a dakkel a pakapaayan ti 4Ps a manggun-od iti pudpudno a panggepna ti naduktalan […]
Ti Pudno Ken Ni Ponso Pilato
Adda pagsasaotayo nga Ilokano, “Kitkitaem la ngaruden, dimo pay la makita.” Wenno “adda iti sangomon, sapulem pay laeng.” Isilpo dagiti babbaket ken lallakay nga addaan iti nalawa a muging: “No uleg koma dayta, tinukkawannakan!” Nauneg a talaga ti Sao (word) dagiti mamasirib nga apongtayo. Saanda nga ibaga a direkta ti kayatda a sawen. Piningpiningenda laeng. […]


text:
NAGKAUNA A PRINSIPIO A MAKATULONG ITA
Naimpusuan a Mangpakawan
PRINSIPIO TI BIBLIA: ‘Itultuloyyo a sibubulos a pakawanen ti maysa ken maysa no ti asinoman adda pakaigapuan ti reklamona maibusor iti sabali. Kas iti sibubulos a panangpakawan kadakayo ni Jehova, kasta met ti aramidenyo.’—Colosas 3:13.
Ania ti kaipapananna? Iti Biblia, ti basol ket naipada iti utang ken ti panangpakawan ket nayarig iti saanen a panangsingir iti utang. (Lucas 11:4) Sigun iti maysa a reperensia, ti nausar iti Biblia a Griego a sao a naipatarus a “mangpakawan” kaipapananna ti “pananglipat iti utang babaen ti din panangsingir iti dayta.” Isu a no pinakawantayon ti maysa a nakabasol kadatayo, awanen ti aniaman a banag nga ekspektarentayo kenkuana. Ngem dina kayat a sawen a no naimpusuan a mangpakawantayo, konkonsintirentayo ti di nasayaat nga aramid wenno tagtagilag-anentayo ti sakit a resulta dayta kadatayo. Imbes ketdi, pinilitayo laeng a lipaten ti sakit ti nakem, uray no mabalin nga adda met nainkalintegan a ‘pakaigapuan ti reklamotayo.’
Makatulong kadi ita? Kas imperpekto a tao, agbasoltayo amin. (Roma 3:23) Isu a masiribtayo no mangpakawantayo ta addanto met tiempo a kasapulantayo ti pammakawan ti dadduma. Kasta met, pagimbagantayo no mangpakawantayo. Kasano?
No agipempempentayo iti gura wenno sakit ti nakem ken ditayo mangpakawan, saksaktantayo ti bagitayo. Dagiti kasta a negatibo a rikna pukawenda ti ragsaktayo, limitaranda ti maaramidantayo, ken pagbalinendatayo a miserable. Mabalin met a pakaigapuan dagita iti nakaro a problema iti salun-at. Kuna ti maysa a report iti Journal of the American College of Cardiology nga insurat da Dr. Yoichi Chida ken ti propesor ti psychology a ni Andrew Steptoe: “Ipakita dagiti resulta ti kaudian a panagadal a mabalin a ti gura ken pungtot ket pakaigapuan iti CHD [coronary heart disease].”
Ngem kitaem dagiti pagsayaatanna no naimpusuan a mangpakawantayo. Mapagtalinaedtayo ti panagkaykaysa ken talna isu a mataginayontayo ti nasayaat a relasiontayo iti sabsabali. Napatpateg pay, ipakpakitatayo a tultuladentayo ti Dios a naimpusuan a mangpakpakawan kadagiti agbabbabawi a managbasol ken mangnamnama a mangpakawantayo met.—Marcos 11:25; Efeso 4:32; 5:1.
Ammuem ti Ad-adu Pay
No Kasano ti Mangpakawan
Apay a nagrigat ti mangpakawan? Ammuem no kasano a makatulong ti balakad ti Biblia.


text:
Joseph Brodsky
Ni Iosif Aleksandrovich Brodsky[1] (Ruso: Иócиф AлekcáHдpoBич Бpóдckий, IPA: [ˈjɵsʲɪf ˈbrotskʲɪj] ( denggen); 24 Mayo 1940 – 28 Enero 1996), ket maysa idi a Ruso ken Amerikano a mannaniw ken manalaysay.
Isu ket naipasngay idiay Leningrad idi 1940, ni Brodsky ket simmuppiat ti turay ti Sobiet ket napatalaw manipud idiay Kappon ti Sobiet idi 1972, isu ket nagtaeng idiay Estados Unidos babaen ti itutulong ni W. H. Auden ken dagiti simmuporta kaniana. Kalpasan daytoy isu ket nagisursuro kadagiti unibersidad a mairaman ti Yale, Cambridge ken Michigan.
Ni Brodsky ket nagunggunaan idi ti 1987 Premio Nobel iti Literatura "para iti panagiar-arakop amin a pannakamannuratan, nga adda kadagiti kalawag ti isip ken kakaro a panakadaniw".[2] Isu ket naidutok a kas ti Mannaniw a Laureado ti Estados Unidos in 1991.[3]
Dagiti nagibasaran[urnosen | urnosen ti taudan]
- ^ Naamammoan pay a kas ni Josip, Josef wenno Joseph.
- ^ "Ti Premio Nobel iti Literatura 1987". Nobelprize. Oktubre 7, 2010. Naala idi Oktubre 7, 2010.
- ^ "Poet Laureate Timeline: 1981–1990". Biblioteka ti Kongreso. 2009. Naala idi 2009-01-01.


text:
Unikonta
Dagiti unikonta ket kameng dagiti Unikonta, ti taksonomiko a grupo nga insingasing babaen ni Thomas Cavalier-Smith.[1][2]
Daytoy ket mangiraman kadagiti amoebozoa, opisthokonta,[3][4] ken mabalin pay a dagiti Apusozoa.[5]
Klado[urnosen | urnosen ti taudan]
Ti grupo ket mangiraman kadagiti eukariotiko a selula, a kaaduan ket addan ti agmaymaysa a sibibiag a flagelo, wenno dagiti amoebae nga awan iti flagelo. Dagiti unikonta ket mangiraman kadagiti opisthokonta (dagiti ayup, dagiti fungus, ken dagiti mainaig a porma) ken Amoebozoa. Iti maigiddiat dagiti dadduma pay a kaaduan nga ammo a grupo ti eukariota, a kaaduan a kadawyan nga addaan iti dua a sibibiag a flagelo (urayno adu met dagiti mailaksid) ket masansan a makunkuna a kas dagiti bikonta. Dagiti bikonta ket mairaman dagiti Archaeplastida (mulmula ken kabkabagian), Excavata, Rhizaria, ken Chromalveolata.
Dagiti pakailasinan[urnosen | urnosen ti taudan]
Dagiti unikonta ket addaan ti tallo a panagtitipon ti gene nga awan kadagiti bikonta. Dagiti tallo a genes a naitiptipon kadagiti unikonta ngem saan a ti bakteria wenno dagiti naikodigo nga ensima dagiti bikonta para iti sintesis dagiti pirimidina nukleotido: carbamoyl phosphate synthase, dihydroorotase, aspartate carbamoyltransferase. Daytoy ket mabalin a nakairamanan ti dua a panagtitipon, ti manmano a paris kadagiti pasamak, amangsupsuporat ti nakibinningayan a tinaudan ti Opisthokonta ken Amoebozoa.
Ni Cavalier-Smith [1] ket kasisigud a nagisingasing a dagiti unikonta ket nagtaudda nga addaan ti agmaymaysa a flagelo ken agmaymaysa a basal a bagi. Daytoy ket saan a mabalin a kasta, nupay kasta, a kas dagiti adda ti flagelo nga opisthokonta, ken dagiti pay adda ti flagelo nga Amoebozoa, a mairaman ti Breviata, ket pudno nga adda ti dua a basal a bagbagi, a kas dagiti kadawyan a 'bikonta' (urayno maymaysa laeng ti addaan ti flagelo iti kaaduan kadagiti unikonta). Daytoy naparisan a pannaka-urnos ket mabalin pay a makita iti organisasion dagiti sentriolo kadagiti kadawyan a selula ti ayup. Urayno kastoy ti nagan ti grupo, ti sapasap a tinaudan dagiti amin nga 'unikonta' ket mabalin idi a selula nga addaan ti dua a basal a bagbagi.
Dagiti nagibasaran[urnosen | urnosen ti taudan]
- ^ a b Cavalier-Smith T (Marso 2002). "The phagotrophic origin of eukaryotes and phylogenetic classification of Protozoa". Int. J. Syst. Evol. Microbiol. 52 (Pt 2): 297–354. PMID 11931142.
- ^ Cavalier-Smith, Thomas (2003). "Pilohenia ti protista ken ti nangato ti agpang a pannakaidasig ti Protosoa". European Journal of Protistology. 39 (4): 338–348. doi:10.1078/0932-4739-00002.
- ^ A Minge M, Silberman JD, Orr RJ; et al. (Nobiembre 2008). "Evolutionary position of breviate amoebae and the primary eukaryote divergence". Proc. Biol. Sci. 276 (1657): 597–604. doi:10.1098/rspb.2008.1358. PMC 2660946. PMID 19004754.
- ^ Burki F; Pawlowski J (Oktubre 2006). "Monophyly of Rhizaria and multigene phylogeny of unicellular bikonts". Mol. Biol. Evol. 23 (10): 1922–30. doi:10.1093/molbev/msl055. PMID 16829542.
- ^ Glücksman E; Snell EA; Berney C; Chao EE; Bass D; Cavalier-Smith T (Septiembre 2010). "The Novel Marine Gliding Zooflagellate Genus Mantamonas (Mantamonadida ord. n.: Apusozoa)". Protist. 162 (2): 207–221. doi:10.1016/j.protis.2010.06.004. PMID 20884290.


text:
Makro a pagsasao ti ISO 639
Ti ISO 639-3 ket maysa nga internasional nga alagaden para kadagiti kodigo ti pagsasao. Iti panangipalawag kadagiti kodigo ti pagsasaona, adda met dagiti naipalawag a kas dagiti makro a pagsasao a mabalin a mangsakop kadagiti naparaigidan a kaso a paggiddiatan dagiti napigsa ti sabali a nagdalanan dagiti dialekto ken asideg nga agkakabagian a pagsasao (dagiti lugar ti dialekto), wenno dagiti sabali a kita ti bitla a naikeddeng nga agpapada wenno agigiddiat a pagsasao para iti etniko wenno politikal embes a dagiti lingguistiko a rasrason. Adda dagiti lima pulo ket innem a pagsasao iti ISO 639-2 a naikeddeng a dagiti makro a pagsasao iti ISO 639-3.[1] Ti panagusar ti daytoy a kategoria iti makro a pagsasao ket naipakaten iti maika-16 nga edision ti Ethnologue.[2]
Adda met dagiti makro a pagsasao nga awanani ti agmaymaysa a pagsasao a kas naiplawag babaen ti 639-3 ti ISO 639-2, a kas ti. 'ara' (Arabiko). Dagiti sabali a kas ti 'nor' (Norwego) ket addaan iti bukodda a dua nga agmaymaysa a paset (nno Nynorsk, nob Bokmål) nga adda itan iti 639-2. Ti kayatna sawen ket dagiti dadduma a pagsasao (a kas ti. 'arb' Alagaden nga Arabiko) nga inkeddeng babaen ti ISO 639-2 a kas dagiti dialekto iti maysa a pagsasao ('ara') ket adda itan iti ISO 639-3 iti naisangayan a kontesto a naikeddeng nga isuda ket agmaymaysa a pagsasao. Daytoy ket panangipadas a mangibanag kadagiti sabali a kita a mabalin a lingguistiko a naisangayan iti tunggal maysa kaniada, ngem matrato dagitoy babaen dagiti agsasao a kas dagiti porma iti isu met laeng a pagsasao, kasla dagiti kaso iti diglossia. Kas pagarigan,
Dagiti linaon
Dagiti kita dagiti makro a pagsasao[urnosen | urnosen ti taudan]
- elemento nga awanan iti kodigo ti ISO 639-2: 1 - hbs
- dagiti elemento nga awanan kadagiti dua a kodigo ti ISO 639-2: 4 - fas, msa, sqi, zho
- dagiti elemento nga awanan iti kodigo ti ISO 639-1: 25
- dagiti elemento nga awanan iti kodigo ti ISO 639-1: 30
- dagiti elemento nga addaan iti agmaymaysa a pagsasao ken addaan iti ISO 639-1: 2
- nor - nn, nb
- hbs - hr, bs, sr
Listaan dagiti makro a pagsasao[urnosen | urnosen ti taudan]
Daytoy a listaan ket iramanna laeng ti opisial a datos manipud ti http://www.sil.org/iso639-3.
Dagiti nagibasaran[urnosen | urnosen ti taudan]
- ^ "Sakop ti denotasion para kadagiti panangilasin ti pagsasao". SIL International.
- ^ Lewis, M. Paul, ed. 2009. Ethnologue. Dallas: SIL International
- ^ "Dokumentasion para iti panangilasin ti ISO 639: ara". SIL International.
- ^ "Dokumentasion para iti panangilasin ti ISO 639: arb". SIL International.
- ^


text:
Pagsasao nga Insik
Ti Insik[3] wenno Intsik (汉语 / 漢語; Hànyǔ wenno 中文; Zhōngwén) ket grupo ti mainaig ngem kadagiti adu a kaso dagiti saan nga agsinnaranay a maawatan a karuay ti pagsasao, a mangporma iti pamilia ti pagsasao a Sino-Tibetano. Ti insik ket naisasao babaen ti kaaduan a Han ken dadduma pay a kaaduan nga etniko a grupo idiay Tsina. Gangani 1.2 a bilion a tattao (agarup a 16% iti populasion iti lubong) ket agsao ti sumagmamano a porma iti Insik a kas ti nakayanakan a pagsasaoda.
Dagiti karuay ti Insik ket kadawyan a naipalawag babaen dagiti patneng nga agsasao a kas dagiti dialekto iti bugbugtong a pagsasao nga Insik, ngem dagiti lingguista ket mangibaga a dagitoy ket kaaduan a naindumadumaan a kas pamilia ti pagsasao.[a] Ti akinuneg a dibersidad ti Insik ket naisilpon iti sasao a Romanse, ngem mabalin nga ad-adu a naindumadumaan. Adda dagiti baetan ti 7 ken 13 a nangruna a rehional a grupgrupo iti Insik (depende iti isbangan ti pannakaidasig), iti kaaduan a naisasao, ti kaaduan ket ti Mandarin (agarupa 960 a riwriw), sarunuen babaen ti Wu (80 a riwriw), Yue (70 a riwriw) ken Min (70 a riwriw). Kaaduan kadagitoy a grupo ket saan nga agsinnaranay a maawatan, ngem adda met dagiti dadduma, kasla ti Xiang ken dagiti dialekto ti Abagatan a laud a Mandarin, ket mabalin a makibinningay kadagiti kadawyan a termino ken iti manmano a grado ti agsinnaranay a pannakaawat. Amin dagiti karuay iti Insik ket maaweng ken analitiko.
Ti Pagalagadan nga Insik (Putonghua/Guoyu/Huayu) ket pagalagadan a porma ti naisasao nga Insik a naibatay iti dialekto ti Beijing iti Mandarin. Daytoy ti opisial a pagsasao ti Tsina ken Taiwan, ken ti pay maysa kadagiti uppat nga opisial a pagsasao ti Singapur. Daytoy ket maysa kadagiti innem nga opisial a pagsasao ti Nagkaykaysa a Pagpagilian. Ti naisurat a porma ti pagalagadan a pagsasao (中文; Zhōngwén), a naibatay kadagiti logogramo nga ammo a kas dagiti Insik a karakter (汉字/漢字; hànzi), ket nagbibingayan babaen dagiti nalaing a makasao kadagiti saan koman nga agsisinnaranay a maawatan a pagsasao.
Kadagiti sabali a karuay ti Insik, ti Kantones (ti prestihio a karuay ti Yue) ken inpluensial iti probinsia ti Guangdong ken idiay Hong Kong ken Macau, ken kaaduan a naisasao kadagiti komunidad ti ballasiw taaw. Ti Min Nan, ti paset ti grupo ti Min, ket kaaduan a naisasao idiay akin-abagatan a Fujian, idiay kaaruba a Taiwan (nga idiay ket ammo a kas ti Taiwanes wenno Hoklo) ken idiay Abagatan a daya nga Asia (ammo pay a kas ti Hokkien idiay Filipinas, Singapur, ken Malaysia). Adda pay dagiti adu a diaspora ti Hakka ken Shanghaines, kas pagarigan idiay Taiwan, a kaaduan dagiti komunidad ti Hakka ket makasao pay ti Taiwanes ken Pagalagadan nga Insik.
Dagiti nota[urnosen | urnosen ti taudan]
- ^ Dagiti nadumaduma a a pagarigan ket mairaman ti:
- David Crystal, The Cambridge Encyclopedia of Language (Cambridge: Cambridge University Press, 1987), p. 312. "The mutual unintelligibility of the varieties is the main ground for referring to them as separate languages."
- Charles N. Li, Sandra A. Thompson. Mandarin Chinese: A Functional Reference Grammar (1989), p. 2. "The Chinese language family is genetically classified as an independent branch of the Sino-Tibetan language family."
- Norman (1988), p. 1. "[...] the modern Chinese dialects are really more like a family of languages [...]"
- DeFrancis (1984), p. 56. "To call Chinese a single language composed of dialects with varying degrees of difference is to mislead by minimizing disparities that according to Chao are as great as those between English and Dutch. To call Chinese a family of languages is to suggest extralinguistic differences that in fact do not exist and to overlook the unique linguistic situation that exists in China."
Dagiti nagibasaran[urnosen | urnosen ti taudan]
- ^ china-language.gov.cn (Insik)
- ^ "Speak Mandarin Campaign". Naala idi 2011-08-09.
- ^ Rubino, Carl Ralph Galvez (2000). "Insik". Ilocano Dictionary and Grammar: Ilocano-English, English-Ilocano. University of Hawaiʻi Press. p. 664. ISBN 978-0-8248-2088-6.
- ^ Mair (1991), pp. 10, 21.
Adu pay a mabasbasa[urnosen | urnosen ti taudan]
- Hannas, William C. (1997), Asia's Orthographic Dilemma, University of Hawaii Press, ISBN 978-0-8248-1892-0.
- Qiu, Xigui (2000), Chinese Writing, trans. Gilbert Louis Mattos and Jerry Norman, Society for the Study of Early China and Institute of East Asian Studies, University of California, Berkeley, ISBN 978-1-55729-071-7.
- Ramsey, S. Robert (1987), The Languages of China, Princeton University Press, ISBN 978-0-691-01468-5.
- Schuessler, Axel (2007), ABC Etymological Dictionary of Old Chinese, Honolulu: University of Hawaii Press, ISBN 978-0-8248-2975-9.
- R. L. G. "Language borrowing Why so little Chinese in English?" The Economist. Hunio 6, 2013.


text:
6 Makatulong Kadi?
Kararag
6 Makatulong Kadi?
ADDA kadi pagimbagan nga itden kadatayo ti panagkararag? Adda, yantangay ipakita ti Biblia a talaga a nagunggonaan dagiti matalek nga adipen ti Dios iti panagkararagda. (Lucas 22:40; Santiago 5:13) Kinapudnona, ti panagkararag ket makayeg iti adu a pagimbagan—iti man naespirituan, emosional, ken uray iti pisikal a salun-attayo. Kasano?
Ipapantayon nga adda anakmo a nakaawat iti regalo. Isurom kadi nga umdasen a mariknana ti panagyaman? Wenno isurom nga iyebkasna ti panagyamanna? No isawangtayo dagiti napateg a marikriknatayo, ad-adda a mayukuok dagita iti panunot ken pusotayo. Saan kadi nga agaplikar met dayta iti pannakisaotayo iti Dios? Sigurado a kasta! Usigem ti sumagmamano a pagarigan.
Panagkararag tapno agyaman. No iyebkastayo ti panagyaman iti Amatayo gapu kadagiti impaayna a nasayaat a bambanag, agbalintayo a sipapanunot kadagita a bendision. Pagangayanna, agbalintayo nga ad-adda a managyaman, naragragsak, ken positibo.—Filipos 4:6.
Pagarigan: Inyebkas ni Jesus ti panagyamanna gapu ta inimdengan ken sinungbatan ni Amana dagiti kararagna.—Juan 11:41.
Panagkararag tapno agkiddaw iti pammakawan. No agkiddawtayo iti pammakawan ti Dios, bumileg ti konsiensiatayo, ad-adda a mariknatayo ti panagbabawi, ken ad-adda a mabigbigtayo ti kinaserioso ti basoltayo. Mabang-aran met ti masidsidir a konsiensiatayo.
Pagarigan: Nagkararag ni David tapno iyebkasna ti panagbabawi ken ladingitna.—Salmo 51.
Panagkararag tapno agkiddaw iti pannakaiwanwan ken sirib. Ti panagkiddaw ken Jehova nga iwanwannatayo wenno ipaayannatayo iti sirib tapno makaaramidtayo kadagiti nasayaat a desision ket makatulong kadatayo nga agbalin a pudpudno a napakumbaba. Dayta ti mangipalagip kadagiti limitasiontayo ken makatulong a mangpabileg iti panagtalektayo iti nailangitan nga Amatayo.—Proverbio 3:5, 6.
Pagarigan: Sipapakumbaba a nagkiddaw ni Solomon iti pannakaiwanwan ken sirib iti panangiturayna iti Israel.—1 Ar-ari 3:5-12.
Panagkararag no adda pakariribukan. Mabang-aran ti pusotayo no ipeksatayo iti Dios ti pakariribukantayo, ket bumileg ti panagtalektayo ken Jehova imbes nga iti bagitayo.—Salmo 62:8.
Pagarigan: Nagkararag ni Ari Asa idi naipasango iti napeggad a kabusor.—2 Cronicas 14:11.
Panagkararag para iti pagimbagan ti sabsabali. Makatulong dagiti kasta a kararag tapno maliklikantayo ti agbalin nga agimbubukodan ken agbalintayo nga ad-adda a naasi ken mannakipagrikna.
Pagarigan: Inkararagan ni Jesus dagiti pasurotna.—Juan 17:9-17.
Panagkararag tapno agdayaw. No itan-oktayo ni Jehova gapu kadagiti nakaskasdaaw nga aramid ken galadna, dumakkel ti apresasion ken panagraemtayo kenkuana. Makatulong pay dagita a kararag tapno ad-adda a sumingedtayo iti Dios ken Amatayo.
Pagarigan: Sipapasnek ni David a nangidaydayaw iti Dios gapu kadagiti parsuana.—Salmo 8.
Ti sabali pay a bendision a nainaig iti kararag ket “ti talna ti Dios a mangringbaw iti isuamin a panunot.” (Filipos 4:7) Iti daytoy nariribuk a lubong, talaga a naisangsangayan a bendision ti maaddaan iti talna ti panunot. Pagimbagan pay dayta ti pisikal a bagitayo. (Proverbio 14:30) Ngem magun-odantayo kadi ti talna ti panunot babaen ti bukodtayo a panangikagumaan? Wenno adda kadi napatpateg pay a banag a nainaig?
[Blurb iti panid 10]
Ti panagkararag ket makayeg iti adu a pagimbagan—iti man pisikal, emosional, ken nangnangruna iti naespirituan


text:
Santiago, Isabela
Ti Siudad ti Santiago ket maysa a primera klase a nawaya a komponente a siudad iti probinsia ti Isabela iti Filipinas.
Dagiti baranggay[urnosen | urnosen ti taudan]
Ti Siudad ti Santiago ket nabingbingay a politikal iti 37 a barbaranggay.[2]
- Abra
- Ambalatungan
- Balintocatoc
- Baluarte
- Bannawag Norte
- Batal
- Buenavista
- Cabulay
- Calao East (Poblacion)
- Calao West (Poblacion)
- Calaocan
- Villa Gonzaga
- Centro East (Poblacion)
- Centro West (Poblacion)
- Divisoria
- Dubinan East
- Dubinan West
- Luna
- Mabini
- Malvar
- Nabbuan
- Naggasican
- Patul
- Plaridel
- Rizal
- Rosario
- Sagana
- Salvador
- San Andres
- San Isidro
- San Jose
- Sinili
- Sinsayon
- Santa Rosa
- Victory Norte
- Victory Sur
- Villasis
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
NADISENIO KADI?
Ti Nainut iti Enerhia a Panagtayab ti Wandering Albatross
DAGITI tumatayab nga agampayag ket makapagtalinaed iti tangatang a di unay agusar iti enerhia. Ti wandering albatross ti maysa a naisangsangayan a pagarigan. Babaen iti nakaukrad a payakna a 3.4 a metro ti kaatiddogna ken iti timbangna nga agarup 8.5 a kilo, makatayab iti rinibu a kilometro a bassit laeng nga enerhia ti usarenna! Ania ti sekretona? Dagiti paset ti bagina ken ti teknikna nga agtayab.
Usigem: Bayat nga agtaytayab, usaren ti albatross dagiti espesial a pennetna a mamagtalinaed iti payakna a naan-anay a nakaukrad isu a makapaginana dagiti maselna. Adda pay sabali a sekretona a makapagampayag iti adu nga oras—kabesadona ti angin ti baybay.
No adda dagiti albatross iti baybay, agpangato, agsikko, ken agpababa ti panagtayabda. Agtultuloy ken maulit-ulit nga aramidenda ti kasta a paarko a panagtayab—maysa a teknik a tumulong tapno saanda a bumannayat uray subaenda ti angin. Nabiit pay a natakuatan dagiti sientista no kasano a maaramidan dayta dagitoy a tumatayab. Babaen kadagiti high-resolution tracking devices ken espesial a computer software, natakuatanda a maala dagiti albatross ti kasapulanda nga enerhia no baliwanda ti direksionda—manipud pasuba iti angin, surotenda ti turong ti angin—bayat nga addada iti kangatuan a paset ti tayabda. “Ti pananggun-odda iti enerhia” ket “naannayas ken dirediretso” kinuna dagiti sientista. Ti resultana? Makatayabda iti adu nga oras uray dida ikayab dagiti payakda.
Mabalin a makatulong dagitoy nga impormasion kadagiti inheniero nga agdisenio kadagiti eroplano a nain-inut iti fuel, nalabit uray payen kadagiti eroplano a di agusar iti pangpatayab a makina.
Ania ti makunam? Babaen kadi iti ebolusion a timmaud ti nainut iti enerhia a panagtayab ti albatross, agraman dagiti naisangsangayan a paset ti bagina? Wenno nadisenio dayta?


text:
Ania ti Basol a Di Mapakawan?
Sungbat ti Biblia
Ti basol a di mapakawan ket tumukoy kadagiti aramid a nabuyogan iti kababalin, a pakaigapuan a saanen a manamnama ti nagbasol ti pammakawan ti Dios. Kasano a tumanor ti kasta a kababalin?
Pakawanen ti Dios dagidiay agbabbabawi kadagiti basolda, agbiag maitunos kadagiti pagalagadanna, ken mangipakita iti pammatida ken Jesu-Kristo. (Aramid 3:
Sumagmamano kadagiti Judio a lider ti relihion idi kaaldawan ni Jesus ti nakaaramid iti di mapakawan a basol. Ammoda a ti nasantuan nga espiritu ti Dios ti adda iti likudan dagiti milagro ni Jesus, ngem inakusaranda a naggapu ti pannakabalinna ken Satanas a Diablo.—Marcos 3:
Dagiti basol a mapakawan
Panagtabbaaw gapu iti kinaignorante wenno kinaawan pannakaammo. Ni apostol Pablo ket maysa idi a managtabbaaw, ngem kinunana idi agangay: “Naipakitaanak ti asi, agsipud ta ignoranteak idi ken nagtignayak a buyogen ti kaawan ti pammati.”—1 Timoteo 1:13.
Pannakikamalala. Adda dagiti nadakamat iti Biblia a nakikamalala ngem binalbaliwanda ti konduktada ket pinakawan ida ti Dios.
—1 Corinto 6: 9- 11.
“Nakaaramidak kadi iti di mapakawan a basol?”
No pudpudno a kaguram ti naaramidam idi a basol ken talaga a kayatmo ti agbalbaliw, saanka a nakaaramid iti di mapakawan a basol. Mabalin a pakawanen ti Dios uray dagiti maulit-ulit a pannakaaramid iti isu met laeng a basol no la ket ta ti pusom ket saan a permanente a timmangken maibusor kenkuana.—Proverbio 24:16.
Ti panagrikna ti dadduma a tattao ket nakaaramidda iti di mapakawan a basol gapu ta sidsidiren ida ti konsiensiada. Ngem isursuro ti Biblia a saantay a kanayon a makapagtalek iti riknatayo. (Jeremias 17:9) Saannatayo nga inikkan ti Dios iti autoridad a mangukom iti asinoman—uray iti bagitayo. (Roma 14:
Nakaaramid kadi ni Judas Iscariote iti di mapakawan a basol?
Wen. Ti kinaagumna ti nangtignay kenkuana a nangtakaw iti kuarta a naidonar para iti sagrado a panggep. Nagpammarang pay a maseknan kadagiti napanglaw ngem ti talaga a naginteresanna ket tapno ad-adu a kuarta ti matakawna. (Juan 12:
Saan nga impakita ni Judas ti pudpudno a panagbabawi iti inaramidna a basol. Saan a ti Dios ti nangipudnuanna iti basolna no di ket kadagiti lider ti relihion a nakikumplotanna.—Mateo 27:
Ammuem ti Ad-adu Pay
Tulongannak met Laeng Kadi ti Dios No Agkararagak?
Talaga kadi a maseknan ti Dios kadagiti problemam?


text:
Dinosauro
Ti dinosauro ket dagiti adu ti nadumaduma a kitana a grupo nga ayup ti klade Dinosauria. Immunada a nagparang idi las-ud ti Triasiko a paset ti panawen, idi agarup a 230 riwriwyears a tawtawen, ket isu dagitoy idi dagiti nagturay a naindagaan a bertebrado para kadagiti 135 riwriw a tawtawen, manipud idi rugi ti Hurasiko (idi agarup 200 riwriw a tawtawen) aginggana idi gibus ti Kretaseo (idi 65.5 riwriw a tawtawen), nga idi ti Kretaseo–Paleoheno a pasamak ti panag-awan a nagiturong ti panag-awan kadagiti kaaduan a grupo ti dinosauro idi pakalpasan ti Mesosoiko a Panawen. Dagiti posil a rehistro ket mangipakita a dagiti billit ket nagtaud manipud kadagiti teropodo dinosauro idi las-ud ti Hurasiko a Paset ti Panawen, ken naibanagan dagitoy a subgrupo dagiti dinosauro iti moderno a sistema a pannakidasig.[1][2] Adda dagiti billit a nagbiag manipud ti panag-awan a pasamak a rimsua idi 65 riwriw a tawtawen, ken dagiti putotda kat nagtultuloy kadagiti dinosauro a nagtaudan agingana tatta nga agdama nga aldaw.
Dagiti paammo ken dagiti nagibasaran[urnosen | urnosen ti taudan]
- ^ Gauthier, Jacques; de Querioz, Kevin; Gall, Lawrence F. (2001). "Dagiti Nadutdutan a Dinosauro, agtaytayab a dinosauro, nabalangatan a dinosauro, ken ti nagan nga 'Aves'." (PDF). Ti Baro a Perspektibo iti Taudan ken Nasapa nga Ebolusion dagiti Billit: Nagbanagan ti Internasional a Timpuyog iti Pammadayaw kenni John H. Ostrom (PDF). Peabody a Museo iti Masna a Pakasaritaan, Unibersidad ti Yale. ISBN 0-912532-57-2. Naala idi 2009-09-22.
- ^ Zhou, Z. (2004). "Ti taudan ken nasapa nga ebolusion dagiti billit: pannakaduktal, supsuppiat, ken dagiti perspektibo manipud ti posil nga ebidensia". Naturwissenschaften. 91 (10): 455–471. Bibcode:2004NW.....91..455Z. doi:10.1007/s00114-004-0570-4. PMID 15365634.


text:
NAILADAWAN NGA ESTORIA TI BIBLIA
NAILADAWAN NGA ESTORIA TI BIBLIA
Ti Dios Imbaonna ni Moises Idiay Egipto
Ammuenyo no kasano a napaneknekan a napigpigsa ni Jehova a Dios ngem iti nasubeg a ni Faraon iti Egipto. Basaenyo ti nailadawan nga estoria ti Biblia online wenno iti nai- print a PDF.
Kanayonan Manipud iti Daytoy a Koleksion
Nagtalek ni Noe iti Dios
Imbilin ti Dios nga agaramid ni Noe iti daong tapno maisalakan ti pamiliana iti Layus. Ania ti masursurom iti estoria maipapan ken Noe ken iti Layus?
Adan ken Eva—Ti Laeng Bagida ti Pinampanunotda
Ania ti napasamak gapu iti madi a desisionda?
Natured a Nakilaban ni David
Apay a namati ni David a maabakna ni Goliat? Ken apay a dika koma mabuteng a mangaramid iti umiso?


text:
Pintuyan, Abagatan a Leyte
Ti Pintuyan ket maysa a maikalima a klase nga ili iti probinsia ti Abagatan a Leyte iti Filipinas.
Dagiti baranggay[urnosen | urnosen ti taudan]
Ti Pintuyan ket nabingbingay a politikal iti 23 a barbaranggay.[2]
- Badiang
- Balongbalong
- Buenavista
- Bulawan
- Canlawis
- Catbawan
- Caubang
- Cogon
- Dan-an
- Lobo
- Mainit
- Manglit
- Nueva Estrella Sur
- Poblacion Ibabao
- Poblacion Ubos
- Ponod
- Son-ok I
- Tautag
- Nueva Estrella Norte
- Ponciano D. Equipilag
- San Roque
- Santa Cruz
- Son-ok II
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Abagatan a Leyte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 15 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Abagatan a Leyte". Datos ti Populasion ti Ili. Dibision ti Panagsukisok ti LWUA. Naala idi 15 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)